"SEPATUTNYA TARIAN TRADISIONAL, ZAPIN....." - NORMAH DAMANHURI MOHON MAAF

Pelakon veteren terkenal, Normah Damanhuri menerusi laman Instagram telah tampil memohon maaf diatas insiden tarian lucah di majlis persandingan anaknya, selepas netizen melancarkan kempen 'Boikot Keluarga Damanhuri' sejak kelmarin.

Rata-rata netizen mengkritik tarian itu sangat tidak sesuai untuk majlis tersebut yang bertemakan tradisional Melayu selain memberikan pengaruh kepada masyarakat.

Dalam muatnaik video tersebut, Normah memohon maaf diatas kekhilafan semasa majlis persandingan anaknya, Ahya Rosli yang berlangsung Ahad lalu. Jelasnya tarian itu sepatutnya tarian berunsur traditional.

"Assalamualaikum.. saya Normah Damanhuri menyusun sepuluh jari ingin memohon jutaan maaf diatas kekhilafan tentang majlis perkahwinan anakanda saya Ahya dan Shahirah..

Klik untuk gambar besar

"Saya bagi pehak seluruh keluarga sekali lagi memohon maaf.. akan berhati2 selepas ini.. dan ia nya tak akan berulang lagi.. 🙏🙏🙏," tulis Normah pada kapsyen video yang dimuatnaiknya.

"Saya Normah Damanhuri terlebih dahulu menyusun sepuluh jari ingin memohon maaf kepada semua atas kekhilafan semasa majlis perkahwinan anak saya dan pasangannya.

"Untuk pengetahuan semua, sebenarnya persembahan paperdoll itu sepatutnya tarian tradisional, zapin, miming, lawak jenaka dengan tetamu tapi saya tak sangka pula pakaian mereka itu keterlaluan untuk majlis perkahwinan," kata dala video tersebut

Jelasnya lagi, beliau tidak menyangka lelaki menyerupai wanita itu berpakaian separuh bogel dan membuat tarian lucah sehingga beliau dikecam oleh pelbagai pihak termasuk ahli keluarga sendiri.

Terdahulu, Normah mengakui mengetahui jemputan individu berkenaan dan bersetuju dengan tarian yang akan dipersembahkan. Malah anaknya, Ahya pula mempersoalkan tindakan netizen mengecam beliau.

Betul kata orang, seorang ibu sanggup melakukan apa sahaja untuk anaknya. Begitu juga dengan pelakon Normah Damanhuri yang tampil memohon maaf secara terbuka berkenaan isu tarian lucah di perkahwinan anaknya, Ahya Rosli.

www.myartis.com / Sumber & foto: Oh Bulan, Rotikaya, Beautifulnara & Instagram Normah Damanhuri

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERNIKAH DENGAN WARGA BRITISH - HALIZA MISBUN TERIMA HANTARAN RUMAH

"Ini perkahwinan pertama saya. Alhamdulilah. Selama ini saya tahu ada yang sangsi dan berteki dengan status diri saya. Termasuk ada yang menyangka saya sudah berkahwin. Tapi hari ini saya bersyukur segala yang dinantikan saya sudah hampir sempurna.

"Kehadirannya melengkapi kehidupan ini. Insya-Allah," demikian kata pelakon Haliza Misbun yang kini sudah selamat bergelar isteri kepada duda anak satu yang juga lelaki warga British, Matthew John Rodgers.

Majlis berlangsung di Masjid Ar Rahah, Kerinchi kira kira jam 5.25 petang. Momen indah membabitkan pasangan yang masing-masing berumur 48 tahun itu berlangsung dengan mematuhi prosedur operasi standard (SOP) dihadiri hanya 50 orang saja tetamu.

Pada majlis serba ringkas itu, Haliza menerima mas kahwin RM80 dari lelaki yang juga bertugas sebagai perunding teknologi maklumat di sebuah syarikat antarabangsa itu selain wang hantaran berupa sebuah rumah sebagai simbolik membina keluarga baru.

Pada masa sama, bintang yang sinonim menerusi drama 'Cinderella' itu turut menyerahkan lima dulang hantaran berbalas tiga daripada pihak pengantin lelaki.

Pasangan ini dinikahkan Penolong Pendaftar Nikah Cerai Masjid Ar Rahah, Kampung Kerinchi, Ustaz Mohd Lazim Khairudin dan berwalikan adik lelaki, Othman Misbun.

Pada majlis itu, Haliza mengenakan busana rekaan teman baik sendiri, Mansor Harun (Sutex) sementara adiknya, Rozana Misbun turut menjadi pengapit. Sejurus selesai majlis akad nikah, mempelai turut diraikan di sebuah dewan di lokasi sama.

Kata Haliza, suaminya turut melakukan strim langsung menerusi Facebook untuk berkongsi detik indah itu bersama keluarga di England.

Mengenai hubungannya dengan suami, Haliza memberitahu ia sudah terjalin sejak hampir empat tahun lalu: "Dia sudah menetap di Malaysia sejak sembilan tahun lalu. Kami kenal menerusi kawan. Pertemuan di sebuah restoran di Damansara Heights ketika keluar bersama kawan yang lain memutik rasa jatuh cinta.

"Malah selepas setahun akrab, dialah lelaki pertama yang saya berani bawa berjumpa keluarga. Saya rasa yakin dengan kesungguhannya dan kami mula terbuka dalam pelbagai aspek. Pengalaman hidup masing masing mematangkan diri barangkali menjadi faktor keserasian itu mudah diperolehi," jelasnya.

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CINTA - ZIZAN RAJA LAWAK 'ANGAU SENDIRI'

Bak kata pepatah, bertepuk sebelah tangan takkan berbunyi!

Demikianlah halnya dengan pelawak dan pelakon Zizan Razak, 29, yang menaruh hati pada seorang wanita namun masih segan untuk meluahkan isi hatinya.

Bagaimanapun, Zizan enggan mendedahkan siapakah wanita yang berjaya menawan hatinya itu dengan alasan dia masih belum bersedia.

"Itulah, sehingga sekarang wanita itu tidak tahu perasaan cinta saya kepadanya. Saya tidak bersedia lagi, tetapi saya tetap akan beritahunya kelak," ujarnya dipetik sebagai berkata.

Untuk info, gosip sebenarnya telah berlegar sejak April lalu apabila Zizan mendedahkan dia menyukai seorang wanita yang bukan daripada kalangan selebriti. Meskipun ramai yang syak ia kemungkinan Emma Maembong atau Kaka Azraf, namun Zizan menafikannya.

"Saya tidak menyesal pun mendedahkan hal tersebut walaupun orang membuat pelbagai spekulasi siapakah wanita yang dimaksudkan itu.

"Apa yang saya nyatakan sekadar berkongsi sedikit hal peribadi kepada umum, bukannya cerita lebih mendalam pun. Bagi saya persoalan timbul kerana orang sayangkan saya dan mereka mahu tahu lebih tentang diri saya," ujarnya yang tidak menyesal memendam perasaan seorang diri.


BERAT BADAN BERTAMBAH SELEPAS BEBAS KANSER - ELYANA LUAH RASA GEMBIRA

"Saya lega... Bagai ada satu beban yang saya pikul selama ini sudah tiada. Tetapi saya tidak boleh gembira terlalu awal sebab kanser boleh datang semula bila-bila masa sahaja. Jadi, saya hanya nikmati apa yang ada sekarang. Saya tidak berharap sangat, namun, Alhamdulillah selepas lebih 10 tahun, doa saya dimakbulkan.

"Saya rasakan diri ini bagai dilahirkan semula," ujar penyanyi Elyana yang mengakui tidak mahu terlalu gembira apabila sel kanser sudah tiada, sebaliknya, bersyukur apabila doanya untuk sihat dimakbulkan Allah.

Pada Disember tahun lalu, penyanyi berusia 35 tahun berkongsi khabar gembira apabila akhirnya dia bebas daripada kanser limfoma tahap empat selepas 11 tahun berjuang.

Elyana atau nama sebenar, Erneelya Elyana Emrizal turut berkongsikan berita gembira berat badannya juga semakin bertambah daripada 35kg kini sudah mencecah 60kg

"Iya, berat badan saya bertambah. Salah satu sebab adalah steroid dan selera makan saya sudah datang balik. Jadi, daripada berat badan hanya 35 kilogram (kg), sekarang sudah mencecah 60 kg. Sejujurnya, saya tidak berpantang makanan dan disebabkan itu, ramai netizen mengecam saya," tuturnya.

Klik untuk gambar besar

Bercerita lanjut, Elyana berkata, pada lima tahun pertama menghidapi kanser, dia mengamalkan pantang: "Tetapi saya jadi lemah. Mental turut terkesan sebab saya rasa diri ini sakit. Selepas itu, saya teruskan macam biasa, nak makan apa, saya makan tetapi berpada-pada. Sebab bagi saya, semuanya yang diambil berlebihan akan memudaratkan," katanya.

Tambah Elyana, dua anaknya iaitu Cinta Sumayyah dan Cahaya Ramadhani menjadi insan paling gembira sebaik mendapat tahu dirinya pulih daripada kanser.

"Anak-anak saya paling gembira terutama Cinta sebab dia sudah besar. Sejak Cinta berusia enam bulan, saya disahkan menghidap kanser. Sekarang, umur Cinta sudah menginjak 11 tahun. Dia dapat rasa perbezaan ibunya dahulu dan sekarang.

"Kalau dahulu, pergi bercuti pun, ibu tidak boleh temani dia melakukan aktiviti seperti mandi kolam kerana hanya terbaring di dalam bilik disebabkan penat. Sekarang, Cinta gembira sebab semua aktivitinya saya sertai sama," kongsnya lagi.

Dalam perkembangan lain, Elyana berkata, seperti Ramadan lalu, dia menjual baju, tudung serta kuih tradisi iaitu semperit yang dibuat neneknya.

"Saya tidak jual kuih lain selain semperit nenek saya. Dia buat sendiri kuih ini walaupun usianya hendak menjengah 80 tahun. Saya juga menjual tudung Elyana Hijab. Ini kali pertama saya jual tudung selepas berhijab setahun lalu. Pada awalnya, saya tidak mahu sebab takut orang kata saya pakai tudung sebab hendak jual tudung.

"Tetapi, lama-lama apabila orang tanya sama ada saya mahu jual tudung atau tidak, saya terdetik melakukannya," katanya yang memulakan perniagaan Elyana Hijab sejak dua bulan lalu.

Terdahulu, Elyana mendedahkan dirinya menghidap penyakit kanser limfoma tahap empat pada 2017. Sebelum ini, sel kanser menyerang dan merebak ke beberapa organ badan Elyana seperti rahim, hati dan pangkal paha.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SETIAP KALI TIBANYA RAYA KORBAN, ERRA FAZIRA TERKENANG MEMORI INDAH KETIKA TUNAI HAJI

"Setiap kali tibanya raya korban, pastinya saya terkenang memori indah ketika menyambut hari raya Aidiladha di negara kita. Sukar untuk saya ungkapkan perasaan itu. Sambutan Aidiladha di sana lebih meriah di sana kerana itu yang digalakkan dalam Islam. Jika diberikan kesempatan dan rezeki, saya ingin ke sana untuk merasai semula pengalaman itu.

"Sambutan Aidiladha saya biasa saja, hanya berkumpul bersama kaum keluarga. Akhirnya selepas dua tahun, kita semua dapat berkumpul kembali," tutur primadona terkenal, Erra Fazira yang mengimbas kembali memori mengerjakan ibadah haji di Tanah Suci Makkah.

Erra mengakui perasaan itu timbul setiap kali sambutan Hari Raya Aidiladha. Setelah dua tahun beraya dalam tempoh Perintah Kawalan Pergerakan Pemulihan (PKPP), kali ini nampaknya Hari Raya Aidiladha disambut meriah dan penuh kesyukuran.

Berkongsi mengenai definisi pengorbanan, Erra bersyukur dengan pengalaman dan cabaran yang ditempuh menjadikan dirinya matang seperti hari ini.

"Erti pengorbanan itu meluas, tidak hanya tertakluk pada satu aspek saja. Alhamdulillah.. saya bersyukur dengan ujian dan cabaran sehingga menjadikan saya insan seperti hari ini. Tiada perkara yang saya sesali sebaliknya berlapang dada kerana mematangkan setiap tindak tanduk saya," ujarnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKAUN INSTAGRAM ADA 4.3 JUTA PENGIKUT - ALIFF SYUKRI NAK JUAL DENGAN HARGA RM500,000

"Siapa yang nak beli akaun IG ni saya nak jual RM500k berminat DM saya..," itulah kata usahawan kontroversi, Datuk Seri Aliff Syukri dimana dia memuat naik status di Insta Story memaklumkan dia mahu menjual Instagram miliknya dengan harga RM500,000.

Aliff sebelum ini membuat keputusan untuk undur diri dari media sosial susulan kontroversi menari ghairah bersama Baby Shima menerusi teaser muzik video lagu dangdut terbarunya.

Dek kerana itu, Aliff menerusi entri terbaru itu menawarkan kepada mana-mana individu yang berminat untuk membeli akaun Instagram miliknya yang kini mempunyai 4.3 juta pengikut.

Terdahulu, Aliff memuat naik video permohonan maaf secara terbuka serta memohon maaf kepada ahli keluarganya yang terpaksa menanggung malu kerana perbuatannya itu.

Dilihat menangis teresak-esak, Aliff berkata dia membuat keputusan undurkan diri dari media sosial demi ibunya, isteri serta anak-anak. Ujarnya lagi, dia menyifatkan kali ini adalah ujian paling berat buat dirinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWA FITNAH - AZWAN ALI SELAR PENGUTUK GAMBAR 'TUDUNG'

Akibat teruk dihentam di laman sosial kerana bertudung, Azwan Ali yang cuba menampilkan watak selebriti berhijab seperti Yuna, Fara Fauzana dan Neelofa menjelaskan wataknya itu bukan untuk mana-mana produk makanan seperti yang didakwa, tetapi ia merupakan projek peribadi.

"Kepada haters, biarkan mereka menyalak dan terus mereput. Tetapi tolong sedar dan muhasabah diri sebelum mereka semua rentung terbakar dek kerana memfitnah Azwan Ali.

"Mereka sengaja mahu memperbesarkan berita ini kerana perkara ini sedang menjadi isu semasa tetapi mereka tiada pun mengutuk aktor lelaki yang memakai tudung dalam filem baru ini dan juga menjadi sotong dalam drama yang sedang disiarkan sekarang.

"Ini semua kerja orang yang tidak takut azab api neraka sehingga sanggup fitnah serta mengaitkan politik dan Azmin Ali dalam hal ini. MB Selangor tidak mahu buang masa melayan hal ini kerana dia ada lagi banyak isu rakyat yang patut diutamakan.

"Aku pakai perempuan bertudung untuk berlakon muka aku sebiji perempuan, yang penting tak hodoh. Why bother?," ujar Azwan dipetik sebagai berkata.

Selain itu, Azwan turut kesal dengan komen yang diberikan dimana kesemua tuduhan yang dibuat didakwanya tidak benar dan berunsur fitnah. Dakwanya, lebih banyak pendedahan yang menampilkan golongan lelaki berpakaian perempuan serta bertudung di dalam filem serta di kaca televisyen.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


POE, PENYANYI LAGU 'ALALALA TOK JANGAN SAMAN' KEMBALI KE RAHMATULLAH

Siapa tidak kenal dengan Poe, iaitu seorang kartunis dan pernah popular dengan lagu Alalala Tok (Saman) pada awal 1990 an.

Semalam, Poe atau nama sebenarnya Mohd Fauzi Ahmad, 64, disahkan meninggal dunia akibat komplikasi jantung, buah pinggang dan hati ketika dirawat di Hospital Selayang.

"Takziah diucapkan kepada ahli keluarga Mohd Fauzi Ahmad atau lebih mesra dikenali sebagai Poe yang meninggal dunia di Hospital Selayang pada tengah hari tadi (semalam).

"Almarhum, 64, yang merupakan penyanyi lagu rasmi Team Nismilan ‘Hobin Jang Hobin’ meninggal dunia akibat komplikasi penyakit jantung, buah pinggang dan hati yang dihidapi sejak beberapa tahun lalu.

"Semoga ahli keluarga Poe tabah dalam menempuhi dugaan ini, dan semoga roh Almarhum ditempatkan dalam kalangan orang-orang yang beriman," demikian ucapan takziah dari rakan taulan serta Menteri Besar Negeri Sembilan, YAB Datuk Seri Aminuddin Harun.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAMA TAK BERHUBUNG - FOUZIAH GOUS TERKEJUT SIKAP 'PELIK' IQRAM

"Saya tidak membaca atau mengikuti perkembangannya di laman sosial. Memang saya tidak tahu mengenai dakwaan dirinya murung dan berkelakuan pelik. Kenapa sampai jadi begitu?

"Mungkin kerana ayahnya meninggal dunia dan dia melayan perasaannya. Bila ada masa nanti, saya akan bertanya kepada kawan-kawan lain mengenai perkara itu," kata pelakon Fouziah Gous, 35, yang terkejut dengan sikap pelik teman rapatnya, Iqram Dinzly, 36.

Pernah rapat dengan Iqram suatu ketika dulu, Fouziah akui tidak tahu apa yang sebenarnya berlaku kepada aktor itu kerana sudah lama tidak berhubung dengannya dan masing-masing sudah ada kehidupan sendiri.

Kata Fouziah, kali terkahir mereka berhubung adalah ketika dia mengucapkan takziah kepada Iqram ketika ayahnya meninggal dunia 10 Oktober lalu.

Klik untuk gambar besar

"Itu kali terakhir saya berhubung dengannya. Ketika itu saya sarat mengandung anak kedua. Menyusul selepas itu, saya melahirkan anak kedua dan menjalani tempoh berpantang.

"Sebab itu saya tidak tahu apa yang berlaku kepadanya," jelasnya yang berkahwin dengan Mohd Zhafran Mohd Yusof pada 21 September 2013 dan kini bahagia dengan kehadiran dua cahaya mata, Muhammad Zeeshan, 2, dan Zaheen Yusof yang lahir 9 November lalu.

Jika masih ingat, keakraban Fouziah dan Iqram dulu telah menimbulkan persoalan hubungan mereka hingga ada yang mengatakan mereka bercinta. Bagaimanpun kini, masing-masing sudah punya kehidupan sendiri.

Aksi Iqram di laman Instagram mendapat reaksi netizen selepas berkongsi video pelik seperti menari, menyanyi termasuk bermain dengan senjata tajam sehingga menjadi tular di laman sosial.

Kelakuan pelik Iqram itu telah membuatkannya menerima pelbagai cemuhan pengikut laman sosial termasuk dakwaan gila dan sesat.

Bukan itu sahaja, perbuatannya itu turut menarik perhatian Mufti Wilayah Persekutuan, Datuk Dr Zulkifli Mohamad Al-Bakri yang ingin bertemu dengannya termasuk ada pihak yang memintanya mendapatkan nasihat dan rawatan dari pakar berkaitan.

Harapnya selepas ini Fouziah dapatlah berhubung dengan Iqram kembali dan terus memberikan beliau kata-kata semangat. Kadang-kadang, sifat ambil berat seseorang rakan itu mampu mengubati segala duka.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"ALHAMDULILLAH SAYA MASIH HIDUP" - NOURUL NYARIS DIHEMPAP

"Kecuaian tiga pekerja pembinaan ini yang merenung kamera kelihatan gedik melihat saya melintas jalan.

"Pintu besar yang berat ini hanya dipegang oleh ketiga-tiga mereka lalu tumbang di atas jalan betul-betul depan saya dalam setengah meter.

"Alhamdulillah saya masih hidup. Tidak dapat saya bayangkan bagaimana anak-anak akan membesar tanpa ibu mereka.

"Terima kasih kerana menyelamatkan dan melindungi saya, Allah," tulis penyanyi Nourul Wahab di laman Instagramnya.

Nourul berhadapan detik cemas apabila pintu masuk di sebuah tapak projek pembinaan kondominium mewah di ibu negara tumbang dah nyaris menghempapnya.

Klik untuk gambar besar

Nourul atau nama penuhnya Noorul Huda Abdul Wahab, 40, mendedahkan ketika kejadian dia sedang berjalan kaki ke sebuah bangunan berdekatan tapak pembinaan itu yang tidak jauh dari rumahnya iaitu di kawasan Bukit Ceylon, Kuala Lumpur.

Jelasnya, pintu itu tumbang disebabkan kecuaian tiga pekerja asing yang sebelum itu memegang pintu tersebut sebelum ia rebah di hadapannya.

Nourul sempat merakamkan gambar individu berkenaan yang turut merenung kamera dan dimuatkan di laman sosialnya itu.

Dalam pada itu, Nourul berkata, dia memang tidak berpuas hati dengan pembinaan projek itu kerana bunyi bising yang menggangu penduduk setempat.

Nourul turut mempersoalkan keperluan pembinaan projek sedemikian memandangkan bandar raya Kuala Lumpur sudah padat dengan bangunan.

"Memang kami tak puas hati pun dengan projek ini. Buat bising setiap hari, tak kira malam siang, awal pagi.

"Siapa perlukan bangunan banyak-banyak dekat Kuala Lumpur ini? Siapa nak duduk lagi? Bangunan yang dah ada ni pun tak penuh," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DISURUH PERCEPAT NIKAH DI PEJABAT AGAMA - AINUL AISHAH ENGGAN, MAHU ADAKAN MAJLIS

"Ya saya bertunang dan sukar merancang perkahwinan semasa Covid seperti orang lain tapi saya okey. Beberapa orang minta berkahwin tanpa mengadakan majlis kerana mereka mengatakan yang penting adalah 'dah nikah dulu'.

"Mereka tidak memahami apa yang saya mahupun sebagai pengantin perempuan dan dengan menjadi diri saya. Saya seorang gadis yang sentimental. Saya menghargai setiap detik. Apa yang saya mahukan adalah majis nikah dan resepsi yang sederhana untuk keluarga rapat dan rakan bagi meraikan hari penting dalam hidup saya, bersama-sama dengan saya.

"Bukan di pejabat agama tanpa resepsi dan orang penting di sebelah saya. Itu akan jadi hari paling sedih dalam hidup saya sekiranya saya perlu melakukan," itulah tulis pelakon Ainul Aishah menerusi muat naik di laman Instagram miliknya.

Klik untuk gambar besar

Dalam entri tersebut, Ainul atau nama penuhnya Ainul Aishah Azizun, 36, mendedahkan ada segelintir individu yang menyuruh dirinya dan tunang, Khairul Redzuan mempercepatkan majlis perkahwinan.

Bagaimanapun, Ainul enggan menuruti kerana dia menginginkan majlis serba sederhana yang dihadiri oleh keluarga terdekat dan rakan. Malah, dia faham dengan keadaan pandemik Covid-19 yang masih berada di tahap yang membimbangkan.

Pelakon drama 'Semerah Cinta Humairah' itu dalam mada sama turut menegaskan dia akan menunggu hingga tiba hari yang sesuai untuk adakan majlis bagi merealisasikan segala impiannya.

"Sorry not sorry. Vibes adalah segalanya bagi saya dan saya tidak boleh menerangkan lebih lanjut di sini. Jika anda tahu, anda tahu. Dan yang paling penting, ini adalah sesuatu yang perlu diingini serta diingat semula ketika berumur. Bukan untuk orang yang menyuruh saya untuk berkahwin cepat. Ini bukan kenangan mereka, ini kepunyaan saya.

"Jadi ingatlah, saya tidak akan dengar dari siapa pun tentang hari yang sangat penting dan saya boleh tunggu hari itu," katanya yang mengikat tali pertunangan dengan seorang ahlis perniagaan setelah empat tahun bercinta.

Difahamkan, pasangan ini merancang untuk melangsungkan majlis perkahwinan sekitar hujung tahun ini antara bulan Oktober hingga Disember.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS ZUL ARIFFIN - KINI GILIRAN ERMA FATIMA PULA HADIR KE SKMM

Pelakon Zul Ariffin sebelum ini memaklumkan dia sudah selesai memberikan kerjasama sepenuhnya selepas dipanggil ke ibu pejabat Suruhanjaya Komunikasi dan Multimedia Malaysia (SKMM), Cyberjaya, untuk membantu siasatan berhubung isu babak panas dalam drama 'Perempuan Itu'.

Terkini, giliran penerbit drama tersebut pula iaitu Erma Fatima dilihat hadir ke ibu pejabat SKMM, pagi hari ini dipercayai untuk memberi kenyataan berhubung isu video babak 'panas' dalam drama itu yang tular.

Menurut sumber, Erma hadir bersama beberapa individu dan berada di situ, kira-kira jam 10 pagi, hari ini. T

Pagi semalam, Menteri Komunikasi dan Multimedia, Tan Sri Annuar Musa menerusi akaun Twitter berkata, Zul yang akan disiasat di bawah Seksyen 233, Akta Komunikasi dan Multimedia (KMM) 1998 berhubung perkara itu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BOB LOKMAN MASUK WAD SEMULA, SESAK NAFAS

Pelakon dan penulis lirik popular Bob Lokman terpaksa melupakan hasratnya untuk kembali berdakwah apabila dia dimasukkan ke hospital sejak seminggu lalu selepas mengadu sesak nafas. Bob dimasukkan ke Hospital UiTM, Sungai Buloh, Selangor pada 7 Februari lalu iaitu dua hari selepas dia dibenarkan keluar dari hospital berkenaan.

Sebelum itu, Bob dimasukkan ke hospital sama sejak 19 Januari lalu akibat masalah air berlebihan dalam badan selain ada alahan ubat di bahagian kaki. Isterinya, Relawati Daud, 42, ketika dihubungi berkata, selepas dua hari pulang dari hospital, Bob mengadu sesak nafas dan terpaksa dimasukkan ke wad semula untuk rawatan.

"Sepatutnya dia akan meneruskan kuliah dan berdakwah di Terengganu semalam (kelmarin). Bagaimanapun, tempatnya terpaksa digantikan ustaz lain. Selepas keluar dan betul-betul sihat baru boleh buat jadual kuliah baru. Dia kena berehat dulu," ujarnya.

Ditanya mengenai keadaan kesihatan Bob ketika ini, Bob berkata, keadaan suaminya semakin baik: "Alhamdulillah, dia sudah stabil. Insya-Allah dalam sehari dua ini dia boleh keluar," katanya.

Penderitaan Bob turut mendapat perhatian rakan-rakan artis antaranya pemain gitar kumpulan Kristal, Rody yang meluangkan masa untuk melawatnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MULA DEKATKAN DIRI DENGAN DALAMI ILMU AGAMA - ASFAN AKUI LEBIH TENANG

"Semua orang buat silap dan saya akui tidak terlepas daripada melakukan perkara yang sama. Bukan saja kepada keluarga tetapi rakan-rakan dan mereka yang berada di sekeliling. Disebabkan perkara itulah yang membuatkan saya mendalami ilmu agama untuk mencari diri sendiri dan mengenal agama Islam itu sendiri.

"Ada juga yang bertanya mengenai trend mengikut kelas agama dan sebagainya, pada saya jika ini trend yang baik dan bagus kenapa tidak teruskan saja? Saya masih Asfan yang sama, gelak ketawa apabila berkumpul dan berkarya. Malah, saya juga tidaklah menyertai jemaah untuk menghakimi orang yang berada di sekeliling," kata penyanyi dan komposer, Asfan.

Asfan yang pernah terpalit dengan kontroversi membabitkan rumah tangganya suatu ketika dahulu itu akui lebih tenang apabila mula mendekatkan diri dengan mendalami ilmu agama.

Klik untuk gambar besar

Jelas Asfan, 38, dia berusaha memperbaiki diri dan bukan berniat untuk menunjuk-nunjuk atau menghakimi orang lain. Dalam pada itu, Asfan menyifatkan Ramadan kali ini amat bermakna buat dirinya.

"Selama 38 tahun hidup, kalau dulu bulan puasa selalunya akan sibuk berniaga. Memang tak ada masa, nak solat tarawih lagilah ke laut. Kalau solat fardu nak dapat solat pada tepat waktunya pun susah. Jadi Ramadan kali ini saya banyak habiskan masa di majlis ilmu.

"Di mana tempat ada majlis untuk tarawih saya akan cuba duduk dan tunggu waktu (tarawih) itu, bukan waktu itu yang tunggu kita.Saya cuba terapkan nilai sebegitu  dan sepanjang bulan Ramadan ini saya sangat bersyukur kerana dapat mengusahakannya," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JARAK 17 TAHUN - HARRIS ALIF (21) & INTAN LADYANA (38) BERCINTA?

Menerusi laman Instagram, penyanyi dan pelakon remaja, Harris Alif berkongsi gambar dia bersama pelakon Intan Ladyana menyambut hari raya kedua dengan mengenakan pakaian raya sedondon. Kapsyen yang mengiringi entri tersebut nyata menimbulkan tanda tanya ramai peminat kerana Harris menggunakan bentuk hati bagi menggambarkan Intan: "Second raya with love," tulis Harris di ruangan kapsyen gambar terbabit.

Walaupun tidak dapat dipastikan kesahihan sebenar disebalik hubungan pasangan selebriti ini, rata-rata komen yang ditinggalkan oleh pengikut Harris nampaknya positif dan turut menyokong hubungan tersebut.

Malah, kebanyakan peminat mendakwa mereka sedang menjalin hubungan cinta. Netizen juga memperkatakan mengenai jarak usia Harris dan Intan. Harris bakal memasuki usia 21 tahun pada 2 September ini manakala Intan pula akan menyambut hari lahir ke-38 pada 2 Jun ini. Ini menjadikan jarak umur di antara mereka ialah 17 tahun.

Terdahulu, spekulasi telah bermula pada awal Mei lalu apabila Harris telah memuatnaik foto bersama Intan dengan kapsyen 'Best part'. Zaman sekarang ini, dah tak pelik kalau segelintir pasangan itu si wanita lebih tua daripada yang lelaki. Bak kata pepatah, usia hanyalah angka dan tak sepatutnya menjadi penghalang kepada rasa cinta di antara sesiapa pun. Apa-apapun, kita nantikan penjelasan daripada tuan punya badan sendiri ya.

Klik untuk gambar besar

www.myartis.com / Sumber & foto: Astro Gempak, Beautifulnara, CARI Forum & Instagram Harris Alif

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEDAH RAHIM - SCHA KINI SEDIA UNTUK HAMIL

Alhamdulillah.... pembedahan membuang ketumbuhan Endometriosis dalam rahim Scha Al Yahya pada awal September lalu akhirnya berjaya! Kini pelakon dan pengacara itu sudah bersedia untuk hamil sekiranya dikurniakan rezeki oleh ALLAH SWT.

“Doktor maklumkan ketumbuhan itu belum sampai tahap serius, tetapi jika tidak dibuang, ia boleh membesar dan membahayakan nyawa. Atas nasihat doktor, saya setuju dibedah dan tidak mahu berlengah lagi.

"Saya juga bersyukur kerana semuanya berjalan dengan selamat,” ujar Scha pada media.

Tambahnya, seperti pasangan lain, dia dan Awal juga sudah bersedia untuk menjadi ibu bapa. Namun disebabkan kesibukan karier, mereka tidak mahu terlalu memikirkan perkara tersebut.

“Memang saya sudah bersedia untuk bergelar ‘mummy’, Tapi buat masa ini, kami masih sibuk dengan kerjaya masing-masing," ujarnya penuh makna.


"JANGAN TAKUT DEKATI... SELAGI SAYA TAK CAKAP NAK KAHWIN" - DAYANG

Penyanyi Dayang Nurfaizah memberitahu yang dia masih membuka peluang kepada mana-mana lelaki untuk mendekatinya biarpun mempunyai hubungan yang sangat rapat dengan penyanyi Hael Husaini. Ini kerana bagi Dayang atau nama penuhnya Dayang Nurfaizah Awang Dowty, 38, peluang tersebut sentiasa terbuka selagi dia tidak mengeluarkan sebarang kenyataan mengenai dirinya bakal berkahwin.

"Saya akui memang hubungan saya dengan Hael sangat rapat dan saya selesa bersama dengan dia. Tapi kami tidak ada hubungan istimewa tapi hanya sahabat baik. Jadi jangan takut untuk dekati saya, bukanya saya makan orang pun. Selagi saya tak cakap esok nak kahwin, selagi itu masih boleh lagi untuk mana-mana lelaki nak kenal dengan saya," kata Dayang.

Hubungan rapat Dayang dan Hael itu mula menjadi perhatian netizen semenjak mereka bekerjasama menerusi lagu 'Haram' dan kerap memuatnaik foto bersama di laman Instagram masing-masing. Rata-rata netizen suka melihat keakraban Dayang dan Hael dan ada juga segelintir mereka yang mahu melihat mereka berdua menjadi pasangan kekasih.

Klik untuk gambar besar

Sebelum ini, kedua-duanya pernah menjelaskan hubungan mereka sememangnya rapat dan buat masa kini selesa bekerjasama hanya sebagai sahabat baik serta rakan duet. Dalam pada itu, penyanyi lagu 'Sebentar' ini memberitahu dia tidak menjangka hubungan mereka di masa hadapan dan mengharapkan peminat mendoakan yang baik-baik sahaja.

Menurut Dayang, dia secara peribadi selesa disamping Hael dan mengakui mereka saling melengkapi di atas pentas dan kerjasama dalam nyanyian: "Seperti yang saya akui memang kami rapat dan sekarang ini saya selesa dengan dia sebagai rakan duet tapi untuk masa hadapan itu tak tahu la kan. Doa saja yang baik-baik. Sejujurnya Hael selalu buat saya senang dan selain muzik, bila berborak kosong dengan dia pun rasa seronok. Boleh dikatakan kami saling melengkapi atas pentas dan menyanyi," ujarnya.

www.myartis.com / Sumber & foto: mStar, Instagram Dayang Nurfaizah & Hael Husaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FITRI HARIS & ISTERI MAHU DIKURNIAKAN ANAK SECEPAT MUNGKIN

"Kalau boleh memang kami berdua nak dikurniakan cahaya mata dengan secepat yang mungkin sebab saya dan dia memang suka budak-budak. Jadi, buat apa nak tunggu lama-lama untuk merancang soal anak ini. Kalau ada rezeki awal, Alhamdulillah. Kalau tidak, kita terus mencuba," demikian kata penyanyi Fitri Haris.

Juara program realiti Gema Gegar Vaganza musim kedua (GGV2) itu berharap dikurniakan cahaya mata dengan cepat selepas mendirikan rumah tangga dengan Fazilah Omar pada 21 Disember lalu. Menurut Fitri, 35, dia dan isterinya enggan menunggu dan merancang terlalu lama soal anak memandangkan mereka berdua sukakan kanak-kanak.

Sebelum ini, Fitri membuat pengumuman dia sudah bernikah dengan pengurusnya sendiri yang berusia 32 tahun itu. Fitri mmeberitahu dia dan isterinya memilih untuk merahsiakan butiran mengenai pernikahan mereka atas permintaan kedua belah keluarga. Terdahulu, pasangan ini mengadakan majlis persandingan di Hotel Dorsett Kuala Lumpur pada 21 Disember dengan dihadiri keluarga, kenalan rapat dan pihak media.

Klik untuk gambar besar

Dalam pada itu, Fitri meletakkan harapan yang besar terhadap rumah tangganya dengan Fazilah selepas tiga kali gagal dalam perkahwinan terdahulu. Fitri turut meluahkan rasa bersyukur memliki pasangan yang sentiasa mahu membahagiakan dan membuatkannya tersenyum.

"Harapan saya memang sangat besar. Saya dan dia pun pernah melalui pengalaman berumah tangga. Sekarang ini, keutamaan anak-anak kami. Apa-apa pun, saya tak pernah jumpa wanita setabah dan rajin seperti isteri saya dan sangat bersyukur adanya dia disisi saya. Segala apa dia buat selama ini hanya untuk melihat saya bahagia dan tersenyum," ujarnya.

Bekas anggota kumpulan nasyid UNIC ini mempunyai seorang anak bernama Sofea Solehah, 15, yang menetap bersama bekas isterinya di Singapura. Manakala Fazilah pernah berkahwin dan mempunyai seorang anak lelaki bernama Qhalish Rayyan Adam yang kini berusia sembilan tahun.

www.myartis.com / Sumber & foto: Astro Gempak & Instagram Fitri Haris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN PERLEKEHKAN ANAK SENI DENGAN BAYARAN TAK MASUK AKAL" - TONY EUSOFF

Ditanya mengenai tindakannya memuatnaik paparan skrin perbualan dengan syarikat produksi berhubung isu bayaran yang didakwa tidak masuk akal di Twitter, pelakon Tony Eusoff menjelaskan dia bukanlah bertujuan memalukan pihak terbabit.

Sebaliknya, Tony atau nama sebenar, Anthony Joseph Anak Hermas Rajiman, 42, menganggap tindakan itu adalah bagi memberi kesedaran kepada semua pihak agar lebih peka dalam soal bayaran pelakon terutama artis berpengalaman.

"Saya bukannya marah dengan produksi terbabit tetapi lebih kepada kecewa dengan sistem ini secara amnya. Sebaik melihat jumlah bayaran yang mahu ditawarkan mereka, saya terkejut. Saya muat naik paparan skrin perbualan kerana mahu beri kesedaran kepada semua pihak agar jangan sewenang-wenangnya memperlekehkan anak seni dengan bayaran tak masuk akal," katanya.

Klik untuk gambar besar

Pelakon filem 'Dendam Pontianak' ini bagaimanapun enggan mendedahkan jumlah bayaran yang ditawarkan syarikat produksi terbabit. Mengakui dirinya sedikit emosi ketika memuatnaik perkongsian itu, aktor kelahiran Kuching, Sarawak, ini memaklumkan dia sudah memohon maaf kepada produksi terbabit.

"Apabila hati saya sejuk, terdetik juga yang saya tak sepatutnya buat begitu. Saya sudah memohon maaf kepada mereka. Nampaknya, bukan rezeki saya untuk berlakon dalam produksi berkenaan," ujarnya yang turut berkata, tindakannya mendedahkan perkara itu mendapat sokongan artis lain dan berharap isu dibangkitkan mendapat perhatian pihak berkepentingan demi kebajikan anak seni.

www.myartis.com / Sumber & foto: Berita Harian & Instagram Tony Eusoff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANA DAHLIA DAN CHEF RIZ SELAMAT BERNIKAH

Setelah 'kebal' dengan kontroversi 'janda' dan sebagainya... akhirnya dengan sekali lafaz, Diyana Mastura Jaafar, 28, (Ana Dahlia) sah menjadi isteri Mohd Nadzri Redzuawan (Chef Riz). Anak kepada Datuk Chef Wan ini dinikahkan tepat jam 12.20 tengah hari tadi, di Kampung Batu 8 Bendang Siam, Changkat Jering, Taiping, Perak.

Ana Dahlia yang berwalikan bapa kandungnya, Jaafar Mat Ali, 56, dinikahkan oleh Ustaz Hj Nawi Osman,57, Naib Kadi kampung yang sama.

Klik untuk imej besar...

Photo: MStar

Untuk info, Ana Dahlia menerima wang hantaran sebanyak RM20,000 dengan mas kahwin RM1001.00 beserta sembilan dulang hantaran.

Antara hantaran tersebut berupa sirih junjung, kain French lace, kek, clutch berjenama Farah Khan, jam tangan Guess, cokelat Patchi, buah-buahan, set haruman Davidoff, kaca mata jenama Gucci.

Manakala Chef Riz menerima 15 dulang hantaran yang terdiri daripada jam tangan Guess, i-Pad, BlackBerry, kasut, haruman Davidoff, tali pinggang Gucci, dua pasang persalinan lelaki, clutch Charles& Keith, set penjagaan wajah Biotherm Homme, dua pasang kasut Valentino Rudy.

"Alhamdulillah, semuanya berjalan lancar walaupun ada beberapa perkara yang diubah pada saat-saat akhir.

"Pastinya, detik ini menjadi satu hari yang bersejarah buat saya dan Riz kerana telah sah menjadi suami isteri," ujar Ana dipetik sebagai berkata. Dia kelihatan anggun dengan persalinan rekaan Fendi dari Butik Syarakim.

"Saya sangat gembira dengan perkahwinan ini dan berterima kasih kepada kakak, Serina yang telah memperkenalkan saya dengan isteri. Saya juga tidak kisah jika Ana memilih untuk terus terbabit dalam bidang lakonan dan saya berdoa agar dikurniakan cahaya mata dalam masa terdekat," ujar Chef Riz pula.

Selepas ini, majlis menyambut tetamu bagi sebelah pihak lelaki pula akan diadakan di Kampung Sungai Koyan, Pahang pada 18 Disember.

Photo: MediaHiburan

Photo: Murai


11 GAMBAR - SEKITAR MAJLIS KESYUKURAN ANIS AL-IDRUS & SUAMI

Semalam majlis kesyukuran bagi pelakon dan penyanyi Anis Al-Idrus dan suaminya, Mohd Rafzan Nurhikmal Abdul Halim telah diadakan secara sederhana.

Menurut Anis, beliau memilih untuk memakai kasut kanvas pada hari istimewanya itu adalah kerana tidak selesa memakai kasut tumit tinggi selain ingin menampilkan kelainan.

"Sebenarnya saya kalau pakai baju kurung pun akan gunakan kasut kanvas berbanding tumit tinggi kerana memang selesa begitu.

"Kalau saya pakai kasut tumit tinggi berasa tidak selesa dan selalunya memang akan ada kejadian saya terjatuh," jelasnya.

Klik untuk gambar besar

www.myartis.com / Sumber: Anis Al-Idrus IG & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


BANGLO KENA SERBU JAIS - SIAPA PERANGKAP RAMLI MS & ALYAH?

Macamlah buat kesalahan serius atau Jual Dadah!

Demikian komen konduktor muzik terkenal Datuk Ramli MS berikutan rumahnya diserbu oleh sekumpulan pegawai penguatkuasa Jabatan Agama Islam Selangor (Jais) pagi semalam.

Semuanya gara-gara Ramli MS atau nama sebenarnya Ramli Mohamed Salleh merahsiakan pernikahannya dengan penyanyi Alyah yang berlangsung di Batam, Indonesia kira-kira setahun lalu.

Klik gambar untuk size besar

"Dah setahun kami kahwin, tentu ada sebabnya kami rahsiakan perkara ini. Kenapa kamu semua nak sibuk? Ini adalah hak mutlak asasi saya," ujarnya yang tidak berhasrat untuk berkongsi sebab kenapa beliau berbuat demikian.

Untuk makluman, kontroversi tercetus apabila perkahwinan Ramli MS dengan Alyah atau nama sebenarnya Noor Hasilah Hassan, 33, dirahsiakan kepada peminat dan media. Namun rahsia tersebut akhirnya terbongkar apabila Jais membuat serbuan di rumah mereka di Bandar Kinrara, Puchong, Selangor.

Menurut Jais, kedua-dua mereka memberi kerjasama baik kepada anggota penguatkuasa. Mereka juga berjaya meyakinkan bahawa mereka memang telah bernikah di Batam, Indonesia.

"Pasangan berkenaan akan menyerahkan dokumen berkaitan kepada pihak kami pada Selasa ini untuk penelitian," kata Pengarah Jais, Ahmad Zaharin Mohd Saad melalui portalnya.

Bagaimanapun, serbuan Jais di sebuah banglo mewah bagi menyiasat status hubungan Ramli dengan Alyah menimbulkan tanda tanya ramai pihak. Mungkinkah mereka berdua telah diperangkap oleh seseorang yang membuat laporan untuk mengetahui status hubungan mereka?

Ini kerana, serbuan tersebut turut melibatkan sebuah pengamal media yang dipercayai mengikuti pegawai terbabit.

Dalam pada itu, Ramli menyifatkan kontroversi perkahwinannya itu terlalu diperbesarkan seolah-olah beliau melakukan kesalahan amat serius.

"Kamu semua ingat... macamlah saya jual pil kuda atau ekstasi... hahaha."

"Sedangkan kami (Ramli dan pihak Jais) siap bergurau senda lagi di dalam rumah. Macam pihak polis buat sekatan jalan. Mereka tahan, bertanya dan kemudian kita jalan.

"Tetapi orang luar buat cerita macam saya jual dadah," ujarnya dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


9 GAMBAR - SEKITAR MAJLIS RESEPSI SYAWAL & FIQA PELAMIN FANTASIA

Pasangan Syawal dan Fiqa telah diraikan dalam sebuah majlis gilang gemilang bernilai RM100,000 sumbangan Astro sebagai ganjaran kemenangan menerusi program Pelamin Fantasia.

Pereka fesyen terkenal, Rizalman Ibrahim turut bertindak sebagai perunding acara selain mereka busana kedua-dua mempelai pada malam itu.

Berkongsi lanjut mengenai kisah perkenalan mereka berdua, Syawal berkata, dia tidak pernah melihat kekurangan yang ada pada isterinya sebaliknya memberitahu Fiqa adalah wanita paling berdikari yang pernah dia temui.

Klik gambar untuk size besar

Kata Syawal, wanita berkenaan melengkapi kehidupannya sebagai seorang lelaki dan bersyukur mereka berdua akhirnya disatukan sebagai suami-isteri.

"Kekurangan yang ada padanya adalah kesempurnaan di mata saya. Fiqa adalah wanita paling berdikari yang pernah saya temui.

"Saya sebenarnya beruntung dapat bertemu dengannya dan Alhamdulillah jodoh kami akhirnya sampai ke jinjang pelamin," ujar dipetik sebagi berkata.

Untuk makluman, Fiqa dan Syawal bakal berbulan madu di Xian, China.

Majlis berkenaan turut dimeriahkan dengan persembahan istimewa daripada Humood Alkhudher, Ewal, Indah, Sabhi Sadhi, Akim & The Majistret, Alyah, Jaclyn Victor, Rabbani, Haziq, Farhan dan Keroncong Band.

Gambar-gambar menarik ini telah dirakamkan oleh jurugambar rasmi mereka iaitu Sazman Nazlee Photography.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FARAH NABILAH BERTUDUNG PENUH - PEMINAT DOAKAN SEMOGA ISTIQAMAH

Menerusi perkongsian di laman Instagram, pelakon Farah Nabilah dilihat telah mengenakan tudung sepenuhnya dalam sebuah video yang dimuat naik. Melihat pada video tersebut, Farah memakai tudung berwarna hitam dari warna sedondon sedang mempromosikan produk bayi kegunaan anak lelakinya, Andre Omar.

Farah sebelum ini kerap dilihat mengenakan selendang dan berpakaian sopan. Sementara itu, di ruangan komen, rata-rata wargamaya memuji penampilan terkini Farah yang sudah bertudung penuh. Ramai juga yang turut mendoakan agar Farah terus istiqamah dalam mengenakan tudung sepenuhnya.

"Alhamdulillah, manis berhijab penuh" - "Cantiknya bertudung. Semoga terus istiqamah" - "Makin lama makin cantik heroin malaya ni. Semoga istiqamah, amin" - "Cantiknya ciptaan Allah. Manis leting senyuman" - "Cantik sangat Fawa. Keep it up" - "Alhamdulillah, this is what I love to see. MasyaAllah, cantiknya," demikianlah komen-komen wargamaya.

Sehingga kini, perkongsian tersebut telah menerima hampir 350,000 tontonan daripada pengikutnya. Untuk makluman, Farah mendirikan rumah tangga dengan juruterbang, Mohammed Amirul Yunus, 29, pada 20 Disember 2019 di Hotel Royale Chulan Damansara. Pasangan ini dikurniakan seorang anak lelaki bernama Andre Omar pada 22 Oktober 2020.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU SERINA REDZUAWAN & CHEF RIZ DISERANG 'STROKE'

Ibu chef Riz dan Serina Redzuawan yang juga bekas isteri Chef Wan diserang 'stroke' atau angin ahmar beberapa hari lalu. Kisah sedih tersebut telah disahkan oleh Serina sendiri yang turut berkongsi cerita melalui laman sosial miliknya.

Terdahulu, ketika dihubungi media, Serina mengakui masanya kini banyak dihabiskan untuk menjaga ibunya yang sakit.

"Kami merasa agak sedih juga dan dia disahkan mendapat 'mild stroke'. Sekarang saya menjaganya di rumah dan dia juga sedang membuat rawatan fisioterapi. Terima kasih di atas doa dan sokongan," ujar Serina.

Marilah kita doakan agar beliau cepat sembuh dan pulih seperti sediakala.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


SELEPAS ROY, KINI ANAK DAN ADIK IPAR PULA POSITIF COVID-19

"Selepas suami disahkan positif Covid-19, hari ini anak bongsu saya dan adik pula disahkan dijangkiti virus tersebut," ujar isteri Roy, Haslinda Abdul Rahman, 56, yang mengesahkan anak mereka, Siti Aishah, 23, dan adiknya Rahayu Abdul Rahman, 49, baharu turut dijangkiti virus itu selepas mendapat keputusan ujian pagi tadi.

"Sekarang mereka sedang menjalani kuarantin di rumah termasuk diri saya dan anak sulung. Keputusan ujian saya dan anak sulung masih belum didapati tapi pihak Kementerian Kesihatan kata mungkin akan dapat selewat-lewatnya pada hari ini juga.

"Saya tak tahu macam mana kami sekeluarga boleh dijangkiti Covid-19, mungkin sebab saya buka kedai makan. Walaupun kita sentiasa berjaga-jaga dengan SOP, tapi kita tak tahu mungkin ada di kalangan pelanggan yang dah dijangkiti virus tersebut," jelasnya dipetik sebagai berkata.

Mengenai Roy, katanya dia  ada menghubunginya dan kedengaran suara Roy masih lagi lemah. Tapi Roy ada beritahu keadaannya okay sikit dari sebelum ini namun dia masih lagi ada sesak nafas.

"Dia cakap selera makan dia biasa sahaja tapi tenaga dia makin baik jika dibandingkan ketika dia dimasukkan ke hospital pada Sabtu lalu," tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADA PIHAK KECAM & MAHU BOIKOT KONSERT KRISDAYANTI?

Menjelang Konsert Krisdayanti Live in KL 2014, di dewan Plenary, Pusat Konvesyen KLCC pada 22 November 2014, pelbagai cakap-cakap timbul mengenai penyanyi Indonesia itu.

Malah dalam gosip di sebuah akhbar baru-baru ini turut menyebut, ada pihak yang berpendapat, peminat Malaysia tidak perlu lagi menyanjung Krisdayanti gara-gara dia pernah mempunyai kontroversi dan sejarah hitam sikit masa dulu.

Atas sebab itu, Krisdayanti dikatakan tidak layak mengadakan konsert di Malaysia dengan layanan istimewa.

Bagaimanapun, Krisdayanti yang diajukan soalan tersebut berkata, dia ada mendengar gosip itu tetapi ia tidak mematahkan semangatnya untuk terus mengadakan konsert di negara ini.

"Iya, saya ada dengar tentang perkara itu. Tidak semua orang suka dengan kita, kan. Sama juga seperti, ada orang anti Indonesia, ada orang anti Malaysia.

"Tapi bagi saya, kritikan sebegitu hanya sebahagian kecil dan saya berfikiran positif. Kalau mungkin disebabkan keterbukaan saya sehingga menyebabkan tercetusnya kontroversi-kontroversi itu, bagi saya, saya hanya jadi diri sendiri. Saya hanya wanita biasa... sama seperti wanita dan ibu-ibu lain.

"Kalau mungkin pihak tersebut mengambil kesempatan atas keterbukaan saya, saya tidak marah, tidak sedih bahkan tidak ambil hati bila dikecam sebegitu. Cuma orang yang menulis itu bagi saya dia tidak profesional kerana dia menulis menggunakan nama samaran", ujarnya dipetik sebagai berkata pada sidang media kedua konsertnya itu di hotel Royal Chulan, Kuala Lumpur.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"MANA ADA SAYA TAYANG PAYUDARA!" - ZIZI AKUI SEDIKIT SEKSI

Penyanyi Zizi Kirana atau sebelum ini lebih dikenali sebagai Zizi The Fabulous Cat baru-baru ini telah menerima kecaman netizen gara-gara memuatnaik foto seksi di laman Instagram.

Zizi atau nama sebenarnya Nur Fazelah @ Zizi Mohd. Tahil, 32, berkata, foto terbaharu yang dikongsi bersama pengikut di laman tersebut tidak terlalu seksi dan bukannya memaparkan anggota tubuh badannya.

"Mana ada saya tayang payudara! Saya akui ia nampak sedikit seksi tapi memang itu cara pemakaian saya sejak dahulu lagi.

"Saya bukan berbogel pun dan foto itu dimuatnaik kerana mahu tag penaja baju tersebut. Saya masih tahu batas-batas dalam pemakaian.

Klik untuk gambar besar

"Apa yang peliknya, orang tak suka tapi ramai pula yang tengok dan likes gambar tersebut. Kalau rasa tak suka tak perlu nak tengok atau abaikan sahaja ya," katanya.

Dalam pada itu, penyanyi lagu 'Boleh Jalan' ini turut menafikan dakwaan netizen mengatakan dia sengaja memuatnaik gambar sedemikian untuk menggoda lelaki.

Malah, Zizi berkata, adalah tidak wajar meletakkan dirinya sebagai punca berlakunya gejala tidak bermoral kerana hal tersebut bermula daripada individu itu sendiri.

"Ada yang kata saya post gambar begitu kerana nak goda lelaki. Saya tak perlu itu semua dan kalau rasa tengok gambar macam itu dah tak boleh tahan, unfollow atau block sahaja.

"Janganlah fikir sampai ke tahap itu kerana anda tidak mengenali saya luar dan dalam. Apa yang saya pakai bukan menggambarkan siapa diri saya.

"Maaf cakap ya, kalau dalam pemikiran asyik fikir lucah dan seks semata-mata, itu punca gejala tidak bermoral berlaku. Semuanya bermula daripada individu itu sendiri," jelasnya.

Bercakap mengenai lagu terbaharu, Zizi berkata dia bakal melancarkan dua buah lagu baharu berjudul 'Terkemuka' dan 'Nak Ke Tak Nak'. Ia dijangka bakal dilancarkan tidak lama lagi.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AKSI DUKUNG, PEGANG BERLAKU SECARA SPONTAN - ZUL ARIFFN NAFI TIDAK AKAN BERLAKON BABAK SENTUH

Nama Zul Ariffin sebelum ini menjadi bualan hangat di kalangan netizen selepas video promosi pelakon itu mendukung dan memegang tangan pengasas produk itu iaitu Sasha dan Farah Abdul Azizt, tular di media sosial.

Mengenai kelibatnya sering menghadiri kelas agama bersama pendakwah popular, Ustaz Ebit Lew, Zul, 36, menjelaskan tidak pernah membuat sebarang kenyataan mengenai pembabitannya dalam dakwah, namun menyerahkan kepada orang ramai untuk membuat tafsiran tersendiri. Dalam pada itu, Zul turut mengulas mengenai peranannya sebagai duta produk bengkung Superwoman

"Saya tidak pernah mengeluarkan sebarang kenyataan mengatakan saya tidak akan berlakon mendukung wanita atau akan berserban ketika berlakon. Saya hanya mengikut seorang individu itu, menyertai ceramah agama dan makan bersama. Namun, ada pihak yang mengeksplotasi perkara itu sehingga menimbulkan salah faham.

"Semuanya berlaku secara spontan, kami tidak merancang untuk menggunakan aksi dukung dan pegang tangan sebagai jalan cerita. Namun, ketika hari penggambaran semuanya berlaku secara bersahaja dan kami menyukai hasilnya.

Klik untuk gambar besar

"Ini adalah dunia bisnes, publisiti tetap publisiti. Malah, saya juga menyukai produk bengkung yang banyak membantu saya bersenam di gimnasium. Jadi, saya juga tidak mengambil masa lama untuk bersetuju.

"Senang bekerjasama dengan mereka dan saya juga menyukai produk bengkung yang dikeluarkan. Semestinya, saya mahukan sesuatu yang berkualiti kerana turut menggunakan nama saya sebagai duta," katanya.

Terdahulu, Zul mengulas mengenai pembabitannya sebagai duta produk terbabit ketika ditemui pada majlis makan malam diadakan di sini. Pemilihan Zul sebagai duta adalah bertepatan dengan objektif Superwoman Sdn Bhd untuk menjadikan amalan traditional turun-temurun berbengkung menjadi satu gaya hidup bukan saja untuk wanita tetapi golongan lelaki juga.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK HOSPITAL - DUA ANAK PUTERI SARAH ALAMI DEMAM AKIBAT JANGKITAN VIRUS DI BAHAGIAN TEKAK

"Abang (Syaikhul) mula demam minggu lalu dan saya telah bawa ke hospital, namun disebabkan katil wad penuh, doktor nasihat untuk bawa pulang dan lakukan pemantauan di rumah. Sekarang masuk hari kelima dan badannya masih panas. Saya rasa lebih baik dijaga di hospital. Adik (Summayah) juga sudah mula demam. Jadi saya bawa kedua-dua sekali ke hospital.

"Jaga sendiri di rumah memang puas hati tetapi tidak mendapatkan ubat dan pemantauan betul. Kalau di hospital waktu makan ubat terjaga, tidak perlulah saya risau," itulah kata pelakon Puteri Sarah Liyana yang memaklumkan dua anaknya iaitu Syaikhul Islam, 5, dan Summayah, 2, telah dimasukkan di sebuah pusat perubatan pada Khamis selepas mengalami demam akibat jangkitan virus di bahagian tekak.

Menurut Puteri Sarah, dia lebih yakin anak-anaknya mendapat pemantauan hospital kerana adanya kepakaran doktor berbanding jika berada di rumah. Sementara itu, Sarah juga berasa sedikit lega apabila anak-anak berada di hospital kerana dia kini sedang sibuk menjalani penggambaran drama 'Suri Hati'. Namun begitu dia tidak mengambil cuti kerana enggan menyusahkan pihak produksi.

Klik untuk gambar besar

"Apabila anak-anak berada di hospital saya rasa tenang sikit. Layanan yang diberikan juga sangat bagus. Saya enggan susahkan produksi, jadi memang tidak ambil cuti penggambaran. Di hospital juga ada keluarga lain yang turut bantu menjaga," ujarnya.

Dalam pada itu, Sarah enggan memberi sebarang ulasan mengenai berita yang mengaitkan suaminya, pelakon dan pengarah Syamsul Yusof selepas bertebaran gosip konon Syamsul dikatakan mahu mengahwini Ira Kazar dalam waktu..

Untuk makluman, Sarah berkahwin dengan pengarah Syamsul Yusof pada Mac 2014 dan mereka dikurniakan dua orang cahaya mata iaitu Syaikhul Islam dan Summayah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AKU TISU TANDAS, GUNA SELAGI AKU BERNYAWA" - QI RAZALI BERI BAYANGAN ADA KEMELUT, UMUM KONSERT TERAKHIR BERSAMA OAG

"Saya telah buat keputusan menggunakan akal dan hati, itu adalah persembahan terakhir saya bersama OAG. Pilihan jalan hidup yang mendorong saya buat keputusan ini. Band itu tetap akan terus wujud, jangan risau.

"Kekuatan band itu bukan dekat pemain dram. Jadi boleh saja ganti mana-mana pun. Pilihan saya adalah kebaikan saya. Kalau anda sokong kerjaya saya, sokonglah langkah saya kali ini."

Demikian tulis pemain dram OAG iaitu Qi Razali menerusi laman Twitter miliknya dimana dia mengumumkan konsert '30 Tahun Generasiku' yang berlangsung pada 25 Disember lalu merupakan persembahan terakhir dia bersama kumpulan tersebut.

Klik untuk gambar besar

Dalam pada itu, Qi atau nama sebenarnya Qushairi Mohammed Razali, 45, dalam hantaran berbeza seolah-olah memberi bayangan punca pengunduran dia disebabkan wujud kemelut yang berlaku antara dia dan anggota lain dalam OAG.

Menerusi luahan tersebut, Qi turut menyifatkan dirinya seperti tisu tandas yang dipergunakan sehingga ada pihak mengambil kesempatan terhadap dirinya.

"Aku tisu tandas, gunalah aku selagi aku bernyawa. Jangan tanya kenapa aku buat keputusan ni. Aku ada hak. Ini hidup aku. Aku pilih jalan hidup aku. Lu stay lu punya lorong okay?

"Adakah aku terlalu lembut sampai orang pijak aku? Tahun ini tak ada lagi okay. Kalau aku kerek atau nampak macam aku pentingkan diri sendiri, ye, aku pentingkan diri aku tahun ni. Bye bye toxic people. Shoo... Shoo. Go away," ujarnya.

Dalam perkembangan lain, Qi ada memaklumkan menerusi InstaStory bahawa dia akan menjelaskan perkara sebenar di sebalik pengundurannya dalam masa terdekat.

Untuk info, Qi sebelum ini pernah meninggalkan OAG pada tahun 1999. Keputusan tersebut dibuat untuk dirinya lebih fokus kepada pelajaran dan karier pada ketika itu.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK HIDAP INFLUENZA B TAKUT MAKAN UBAT - SHEIRA BAWA KAWAN

"Berbanding adik-beradiknya yang lain, Audrra yang saya panggil Oddah agak susah makan ubat. Ia lebih sukar apabila mulutnya kering dan diserang ulser hingga membuatkan dia enggan menjamah makanan atau minuman.

"Saya terpaksa meminta kawan-kawannya datang melawat dan membawa aiskrim bagi menaikkan seleranya. Bagaimana mahu makan ubat jika dia langsung tidak menjamah apa-apa?," kata pengacara dan penyampai radio popular, Sharifah Shahirah.

Buntu apabila anak keempatnya, Audrra enggan menjamah makanan atau minuman sejak dimasukkan ke hospital, Jumaat lalu, Shahirah yang mesra disapa Shiera berkata, dia terpaksa menggunakan pelbagai pendekatan bagi memastikan Audrra (Oddah), 9, yang menghidap Influenza B pulih secepat mungkin.

Shahirah berkata, dia terpaksa bertegas memandangkan dua anaknya terpaksa menerima rawatan di hospital kerana penyakit yang sama.

Klik untuk gambar besar

"Saya bersyukur mempunyai pembantu yang dapat menjaga kebajikan mereka ketika saya terikat dengan komitmen kerjaya. Ibu mana yang tidak risau melihat keadaan kesihatan anaknya dan saya berharap dia akan segera pulih," ujarnya.

Perkongsian yang dibuat Shiera di media sosial mengenai anaknya yang sukar makan ubat menerima pelbagai reaksi netizen. Selain menurunkan petua, ada juga yang berkongsi pengalaman berhadapan dengan situasi yang sama.

Untuk makluman, Sheira yang mendirikan rumah tangga dengan pelakon, Zulkifli Azahari atau Ijoy, 44, turut dikurniakan tiga cahaya mata lain iaitu Airell, 14, Airra, 11 dan Adeena, 2.

Menerusi perkahwinan pertamanya dengan vokalis kumpulan Black Dog Bone, Jatt, pelakon drama Mat Despatch itu dikurniakan cahaya mata perempuan, Allisya, 20.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANZALNA CARI DUIT SENDIRI, BIMBANG 'DITENDANG' SUAMI

"Lelaki boleh berubah tiba-tiba. Walaupun saya nampak Hanif sangat sempurna dan tidak buat masalah langsung. Saya seperti wanita terbahagia di dunia.

"Bagaimana jika suami kita meninggal dunia. Perlu ada duit dan harta sendiri seperti rumah dan kereta atas nama kita.

"Supaya, bila ditendang suami, kita ada tempat berteduh. Saya bekerja untuk duit saya membeli belah.

Klik untuk gambar besar

"Tidaklah suami kata saya hanya goyang kaki sahaja," kata pelakon Anzalna Nasir yang enggan terlalu bergantung hidup kepada suaminya dan ingin mencari rezeki sendiri supaya tidak terkapai-kapai jika ditinggalkan suami kelak.

Tidak dinafikan kalau lihat perkongsian Anzalna dan suami memang terselah kebahagiaan mereka berdua.

Sebelum ini, dek kerana kerap berkongsi detik kebahagiannya bersama suami di laman sosial, Anzalna didakwa seolah-olah terlalu menunjuk-nunjuk.

Namun pelakon drama 'Memori Cinta Suraya' itu menjelaskan tiada niat untuk dirinya berlagak kepada peminat, hanya ingin menjadikan ia inspirasi buat pasangan lain.

Diajukan soalan mengenai cahaya mata selepas lebih setahun mendirikan rumah tangga, isteri kepada Mohamad Hanif Mohamad Zaki, ini tenang dan tidak mudah melatah.

Katanya, segalanya diserahkan kepada Allah namun tempoh setahun masih belum puas untuk mencurahkan kasih kepada suami.

"Saya tidak merancang sebab katakanlah saya merancang tahun depan, tetapi tidak ada, kami akan kecewa. Saya sekarang bertenang dan nikmati kehidupan.

"Bila orang tanya soal anak, maknanya mereka mengambil berat. Kami tidak boleh rasa tertekan tetapi berasa mereka mengambil berat.

"Ia seperti jodoh, Allah tentukan. Kalau ada, Alhamdulillah. Perkahwinan kami masih awal. Dalam masa setahun ini pun rasa tidak puas bersama suami," ujarnya.

www.myartis.com / Sumber: MMO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


BERSYUKUR DIBERI HIDAYAH - IPPO HAFIZ MAHU PERGI DALAM BERIMAN

Penyanyi Ippo Hafiz meluahkan rasa syukur apabila dirinya mendapat petunjuk dan hidayah untuk mendekati ajaran Islam sejak awal tahun lalu. Ippo yang kini tampil dengan imej berbeza di media sosial turut berharap dirinya terus istiqamah dan diberi petunjuk yang lebih baik.

"Selama ini saya mengaku diri seorang pendosa kerana banyak lebihkan urusan dunia berbanding menjaga hubungan dengan Allah. Dulu saya sedar tak ikut perintah Allah sebab selalu tunggu hidayah daripada-Nya, tapi sebenarnya kita yang perlu minta daripada Allah.

"Kalau ikutkan sehari Allah hanya minta kita luangkan waktu sekejap saja untuk bersamanya dalam solat. Lama-kelamaan saya jadi malu dengan diri sendiri.

"Jadi, setiap kali tidur saya selalu berdoa agar pergi dalam iman. Saya juga selalu minta ibu bapa serta orang yang tidak dikenali beri hadiah untuk doakan saya," katanya.

Klik untuk gambar besar

Ippo berkata, mungkin doa mereka membuka pintu hatinya untuk mendekatkan diri dengan Allah. Melihat kematian demi kematian yang berlaku dalam kalangan saudara-maranya juga membuatkan Ippo takut dan hilang kata-kata.

"Saya anggap hidayah yang Allah berikan ini adalah peluang terakhir kerana saya kena bersedia untuk menghadapi kematian pada bila-bila masa," ujarnya.

Menurut Ippo, dia juga selalu mendapat mimpi buruk seperti berhadapan dengan bencana besar membuatkan dia berasa takut dan mahu dirinya berubah ke arah yang lebih baik.

"Saya selalu dapat mimpi berlaku tsunami dan gempa bumi. Memanglah orang cakap Malaysia ini bertuah sebab tiada bencana yang dahsyat, tapi kita kena faham yang Allah akan hadirkan musibah tanpa kita sedar dan ia kekal menjadi rahsia Allah.

"Kalau kita lihat wabak Covid-19 ini juga satu musibah yang Allah beri untuk melihat sejauh mana keyakinan hamba terhadap kekuasaan-Nya atau membiarkan dunia mengawal kita.

"Saya tak malu untuk katakan yang dulu saya sering rasa diri berkuasa dan bangga dengan nikmat yang saya dapat, tapi sebenarnya saya lupa yang Allah melihat segala perbuatan kita.

"Jadi apabila saya tahu saya rasa malu dengan diri sendiri dan kini saya cuba berubah menjadi hamba yang lebih baik dan sentiasa mendekat dirinya dengan-Nya," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HADIRI IFTAR - JAMAL ABDILLAH BAWA DUA ANAK KECIL SEBAGAI PENDEDAHAN

"Setakat ini, saya hanya sehari sahaja berbuka puasa di rumah sendiri iaitu pada 26 April lalu, manakala selebihnya, kami sekeluarga selalu berbuka di luar. Waktu siang saya memang ada di rumah bersama keluarga dan malam pula sibuk dengan aktiviti berbuka puasa kerana memenuhi undangan pelbagai pihak termasuk di luar Kuala Lumpur.

"Saya akan bawa anak-anak sebagai pendedahan. Cuma, saya bimbang juga terutama pada Azura jika dia akan mengganggu majlis. Tapi, saya fikir anak-anak juga perlu didedahkan kepada masyarakat," itulah kata penyanyi legenda tanah air, Datuk Jamal Abdillah, 62, yang mengambil pendekatan membawa keluarganya hadir bersama pada setiap majlis atau program iftar yang disertainya.

Jamal yang ditemui pada sidang media perasmian Iftar 2021 anjuran Jabatan Kebudayaan dan Kesenian Negara (JKKN) semalam berkata, tujuannya berbuat demikian kerana mahu mendedahkan dua anaknya iaitu Azura dan El Issac Yamani atau Zack kepada masyarakat.

Sehubungan itu, majlis perasmian Iftar 2021 dibuat oleh Menteri Pelancongan Seni dan Budaya, Datuk Sri Nancy Shukri dan turut dihadiri oleh Ketua Setiausaha Kementerian Pelancongan Seni dan Budaya Datuk Dr Noor Zari Hamat serta Ketua Pengarah JKKN, Mesran Mohd Yusop.

Jamal berkata, walaupun sedar risiko membawa anak-anak keluar di tempat umum dalam keadaan pandemik sekarang, dia tetap berharap tiada perkara buruk yang berlaku kepada mereka.

"Tak dinafikan dalam keadaan pandemik yang makin menular sekarang, memang saya risau juga. Tapi saya berserah kepada Allah dan berharap semoga tiada apa-apa. Saya kasihan tengok mereka duduk terkurung di rumah. Terutama, Azura, yang baru berusia dua tahun dan sangat aktif. Dia pun tidak takut dengan sesiapa," ujarnya dipetik sebagai berkata kepada Harian Metro.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAUN BOTTEGA VENETA: YURI VS FASHA SANDHA

Gaun Bottega Veneta yang lebih kurang sama antara Yuri daripada kumpulan all-girls K-pop SNSD untuk siaran Majalah Cosmopolitan (isu Korea September 2011) dengan Fasha Sandha untuk Majalah Glam isu November 2011.

Meskipun sama, namun kedua-duanya tetap nampak elegan apabila Yuri menggayakan gaun tersebut dengan mood ‘berani’ manakala Fasha menggayakannya dengan mood ‘santai’, kata FB Fasha.

Namun persoalannya sekarang, siapa lebih glam dan siapa tiru siapa? Atau mungkin ada artis Hollywood yang sudah terlebih dulu memakai gaun seperti ini?


"TWEET ITU DAH LAMA..." - BELLA TERKEJUT, LUAHAN TIADA KAITAN DENGAN ALIFF

"Saya tidak beri sebarang kenyataan berhubung apa-apa isu tapi masih terkejut tengok aktikel ini. Bella harap sangat blogger lebih berhati-hati, mungkin sebab Bella tak nak beri apa-apa komen jadi dia orang stalked Twitter saya. Tweet itu dah lama tak ada kena mengenai tapi boleh terus ambil dan jadikan tajuk aktikel.

"Bella harap semua faham, itu sekadar tweet dan boleh tengok tarikh tak ada kena mengena dengan apa kes pun," ujar penyanyi dan pelakon Bella Astillah yang terkejut apabila status yang ditulisnya di laman Twitter menjadi perbualan netizen apabila dikongsi sebuah portal hiburan pada Khamis lalu.

Menurut Bella, 26, luahan hatinya itu tiada kena mengena dengan mana-mana individu termasuklah kes terbaharu membabitkan bekas suaminya, penyanyi dan pelakon Aliff Aziz. Pada Ahad lalu, status luahan hati yang ditulis Bella berbunyi "Saya tertanya adakah aku akan merasakan kebahagiaan" itu menarik perhatian pengikut dan mengundang pelbagai komen daripada netizen.

Klik untuk gambar besar

Sehari selepas status itu dimuatnaik, tersebar pula video pergaduhan seorang lelaki didakwa Aliff Aziz dn dikatakan berlaku di sebuah restoran di Singapura. Bella bagaimanapun enggan mengulas lanjut mengenai insiden membabitkan bekas suaminya itu.

Sebelum ini, Bella ada berkongsi foto mesra sedang merangkul tangan seorang lelaki dipercayai penyanyi lagu 'Sayang'Sayang' itu. Lebih menguatkan spekulasi mengenai identiti lelaki tersebut apabila Aliff turut memuatnaik swafoto yang memperlihatkan Bella di belakangnya dalam sebuah kereta. Dua foto tersebut menarik perhatian netizen yang membuat andaian pasangan itu kini sudah kembali bersama.

Terdahulu, Aliff dan Bella berkahwin pada 9 September 2016 dan dikurniakan seorang cahaya mata bernama Mohamad Ayden Adrean yang kini berusia tiga tahun. Pasangan itu mengambil keputusan untuk bercerai pada 16 Mei tahun lalu selepas penyanyi kelahiran Singapura itu beberapa kali kantoi curang.

www.myartis.com / Sumber & foto: mStar & Instagram Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'CINTAKU 120 KM/J' - HANGATKAN MALAM AIDILFITRI

Ketika umat Islam sibuk membuat persiapan menjelang Aidilfitri dan sempena sambutan kemerdekaan 31 Ogos 2011, Excellent Pictures menyediakan sebuah telemovie hebat lakonan Zizan Razak, Siti Saleha, Izzu Islam, Wawa Zainal, dalam ‘Cintaku 120 KM/,’ yang bakal ditayangkan pada malam sambutan Aidilfitri di TV3.
 Menurut Zizan Razak atau lebih dikenali sebagai Zizan Raja Lawak, kali pertama terlibat dengan sebuah telemovie sempena sambutan Aidilfitri adalah sesuatu yang cukup bermakna buat dirinya. Ditambah pula dengan sebuah team produksi yang mantap, Zizan menjanjikan, “Cintaku 120 KM/J’ merupakan sebuah telemovie komedi aksi yang wajib ditonton.
 ‘Ianya bermula apabila saya membaca skrip telemovie ini. Ianya cukup menarik dan langsung saya tertawa. Ditambah pula, ianya berdasarkan sebuah ‘pilot’ idea asal Ahmad Idham, Cat Farish yang dihasilkan pada tahun lepas, menjadikan saya langsung menerima tawaran untuk berlakon dalam karya ini,’ jelas Zizan ketika ditemui di lokasi pengambaran di Shah Alam, baru-baru ini.
 Kebiasaannya, karya-karya yang ditayangkan pada musim perayaan lebih meruntun jiwa, bagi Zizan, penonton wajib menonton ‘Cintaku 120 KM/J’ kerana ianya sebuah telemovie yang penuh dengan aksi ‘drift,’ perlumbaan kereta, aksi dan percintaan, yang semestinya member satu kelainan buat penonton.
 Buat pemegang watak Asmina, Siti Saleha, pasukan produksi ‘Cintaku 120 KM/J’ cukup akrab dan ianya memberikan satu suasana cukup selesa buat dirinya dalam memberikan yang terbaik untuk telemovie ini.
 Berkerjasama buat kali kedua, dengan pengarah bersama, Ahmad Idham dan buat kali pertama dengan pengarah, Azizi Ghazali, mengakui sedikit sebanyak ada masalah yang wujud dalam produksi seperti ini. ‘Tetapi, ianya seperti lumrah ketika pengambaran dan semuanya dapat diselesaikan. Tambahan pula, dengan adanya pelakon seperti Zizan dan Cat Farish di dalam produksi, ianya cukup memberikan keceriaan ketika pengambaran,’ jelas adik kepada penyanyi kumpulan Bunkface, Sam.
 ‘Selain itu, saya jumpa mampu melakukan aksi ‘drift’ dalam telemovie ini,’ tambah Siti Saleha lagi.
 Pelakon baru yang semakin meningkat naik, Izzu Islam, kali pertama berlakon di bawah arahan Ahmad Idham merupakan satu pengalaman baru baginya.
 Pernah terlibat dalam drama ‘Cita & Cinta,’ Izzu menjelaskan, ‘Saya cukup berterima kasih kepada Excellent Pictures dan abg Idham kerana member peluang ini. Ianya membuatkan saya cukup teruja, tambahan dapat berlakon bersama-sama dengan Zizan Razak dan Siti Saleha. Selain itu, selaku orang baru, saya akui memang agak gementar, namun, sokongan dari rakan artis, pengarah dan team produksi, membuat saya mampu memberikan yang terbaik.
 Anak didik kepada Ahmad Idham, Azizi Ghazali berkata, kali pertama mengarah sebuah telemovie komedi adalah sesuatu yang sukar. ‘Jika sebelum ini tidak banyak masalah yang dihadapi ketika mengarah  drama yang lebih serius dan ‘heavy,’ tetapi untuk ‘Cintaku 120 KM/J’ agak sukar. Namun, nasib baik, Ahmad Idham turun ke lokasi dalam membantu memberikan mood yang lebih baik untuk karya ini.’
  SINOPSIS  ‘Cintaku 120 KM/J’ mengisahkan Rahmat (Zizan Razak) yang berkerja sebagai pomen di sebuah bengkel kenderaan di Kuala Lumpur. Dia sering membaiki kenderaan kepunyaan golongan berada, dan menyebabkan Rahmat sedar, cara untuk mengapai cita-cita adalah melalui pendidikan peringkat tinggi.
 Ketika itu juga, Aril (Izzu Islam) kawan sekampung Rahmat dating untuk mencari pekerjaan, namun, dia lebih meminati dunia glamour. Bila bekerja di bengkel membaiki kenderaan, Aril hamper-hampir merosakkan kenderaan yang dihantar. Atas sebab itu, dia berhenti dan mencari pekerjaan lain.
 Dalam pada itu, Zizie dan Shiela menjadi musuh mereka, terutamanya dalam bidang perniagaan, selain sering kalah dalam perlumbaan kereta.
 Rahmat pula bagaikan tersepit di tengah, apabila dia bertemu semula dengan Asmina, kawan baik mereka dari kampung, yang juga merupakan bekas teman wanita Aril.  Rahmat pernah jatuh hati dengan Asmina dahulu, tetapi memendamkan perasaannya sahaja, selepas Asmina dan Aril bercinta.  Bagaimanapun, cinta monyet mereka itu terputus di tengah jalan, selepas Asmina melanjutkan pelajaran di KL. Dan kini, sejarah yang sama bagaikan hendak berulang sekali lagi.
 Selepas datang ke KL, Aril mencari Asmina dan cuba menyambung cinta mereka. Tetapi, si Aril yang playboy itu bagaikan mahu menukar haluan apabila dia bertemu dengan Shiela. Tetapi, perbuatan Aril itu diketahui Asmina juga. Asmina tidak cemburu, malah berasa lega, kerana dia semakin tertarik dengan Rahmat.  Rahmat juga mahu menyimpan perasaan yang sama terhadap Asmina, tetapi semakin hari, dia dapati, dia semakin sukar hendak melupakan  Shiela – yang menyimpan banyak persamaan dari segi minat dalam bidang permotoran .
 Bukan sahaja Rahmat terpaksa melawan rasa bersalahnya terhadap Aril, dia juga terpaksa bersaing dengan Raymond yang cuba mendapatkan cinta Shiela. Apabila Raymond mengetahui niat Rahmat ini, dia sengaja datang ke tempat kerja Raymond, memburuk-burukkan dan memandang rendah keupayaan dan latar belakang Rahmat.
 Rahmat jatuh ke gaung depresi. Berkat bantuan Asmina, Rahmat menemui semula semangat jati dirinya. Dia semakin bersemangat melanjutkan pelajarannya di peringkat automotif.  Semakin dia yakin pada dirinya sendiri, semakin dirinya yakin untuk mendapatkan cinta Shiela yang seolah-olah semakin terbuka memberikan peluang kepadanya. Tetapi, peluang dan keyakinan itu dihalang oleh perasaan bersalah Rahmat terhadap pengorbanan Asmina. Shiela semakin menjarakkan diri apabila merasakan dirinya sekadar bertepuk sebelah tangan sahaja.
 Kemuncaknya tiba apabila Rahmat mendapat tahu Shiela membuat keputusan untuk melanjutkan pelajaran ke luar negara. Pada ketika itulah, Rahmat membuktikan cintanya selaju 120km/j, sehingga dia sanggup mengejar cintanya agar tidak lari dari dakapannya lagi, buat selama-lamanya.
 Klik untuk imej besar...        GAMBAR-GAMBAR LAIN... KLIK DI SINI..!!   Gambar & srtikel: Azwan Annuar - Excellent Pictures    .


PENGSAN SEMASA IG LIVE - ANAK KEDUA JAMAL ABDILLAH TUNGGU UJIAN DARAH

Ketika sedang membuat siaran langsung di Instagram (IG live) pada Isnin lalu, anak kedua kepada penyanyi Datuk Jamal Abdillah iaitu Zaki Yamani tiba-tiba jatuh pengsan dan telah dimasukkan ke sebuah pusat perubatan di Shah Alam. Ibunya, Fatimatuzahra Samat, 39, berkata, penyanyi remaja berusia 14 tahun itu menghidap asma dan mengadu sesak nafas serta batuk sejak beberapa hari lalu.

"Masa tu dia memang sudah mengadu tak berapa sihat... dia batuk dan semput. Saya pun masa tu sedang bersiap untuk hantar dia ke klinik dan tak perasan yang dia buat IG live. Bila saya cari dia tengok-tengok dia dah jatuh dah. Saya sempat save IG live tu untuk tengok balik apa yang terjadi," katanya.

Menurut Fatimatuzahra, Zaki atau nama sebenar Ahmad Zaki Yamani tidak melakukan sebarang aktiviti lasak sebelum kejadian berlaku. Tambahnya, walaupun menghidap asma sejak berusia lapan bulan, ini merupakan kali pertama anaknya itu pengsan.

"Dia tak ada buat aktiviti lasak sangat pun sebelum itu, dia cuma buat content YouTube dan Instagram dia. Dia memang sejak kecil ada asma tapi tak pernah sampai pengsan macam ni. Ini kali pertama, mungkin dia terlalu penat. Terkejut juga saya bila dia pengsan sebab tak pernah terjadi macam ni," ujarnya.

Klik untuk gambar besar

Fatimatuzahra berkata, Zaki kini berada dalam keadaan stabil dan sudah mula bertenaga untuk bangun dan bercakap. Dia masih menunggu keputusan ujian darah selepas dibimbangi terdapat jangkitan kuman dalam darah anaknya.

"Sekarang ni kami tengah tunggu keputusan ujian darah. Doktor bimbang ada jangkitan dalam darahnya. Doktor pun ada sebut semalam yang bacaan darah Zaki sedikit tinggi sebab tu dia terus dimasukkan ke wad. Tapi saya rasa dia okey tu, sebab dia dah ada tenaga untuk bangun dan bercakap," jelasnya.

Untuk makluman, Zaki merupakan anak Jamal menerusi perkahwinannya bersama Fatimatuzahra pada Disember 2005 dan bercerai pada 15 Mei 2007.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - SELAMAT NIKAH: TAUFIK BATISAH KINI SUAMI SHEENA AKBAL

Penyanyi Singapura yang popular dengan lagu 'Awak Kat Mana', Taufik Batisah kini sah suami kepada Sheena Akbal apabila dijabkabul dengan sekali lafaz. Mereka berdua telah melangsungkan pernikahan pagi tadi.

"Alhamdulillah, Doakan kita ye," ujar Taufik ringkas.

Tahniah diucapkan!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


CAHAYA MATA KEEMPAT - LAN SOLO DEDAH WAJAH & NAMA PENUH

Menerusi laman Instagram, penyanyi Lan Solo telah mendedahkan wajah serta nama penuh cahaya mata keempatnya yang selamat dilahirkan pada 24 Februari lalu.

Dalam kemas kini terbaru itu, Lan memberitahu yang dia dan isterinya, Nur Sheila Hassim telah sepakat menamakan bayi mereka dengan nama 'Nur Amna Quxandra'.

Biarpun bayi yang dilahirkan sedikit 'istimewa', sumbing di bahagian mulut, namun ramai memuji kecomelan bayi itu. Rata-rata ramai memuji Lan dan isteri kerana bertuah memiliki bayi seumpama itu.

Kecomelan cahaya mata keempat pasangan itu juga turut mendapat perhatian peminat, selain berkulit putih merah dan pandai mengukir senyuman ketika dihala kamera ke wajahnya.

Klik untuk gambar besar

Untuk maklumkan, sebelum ini pasangan ini sudah dimaklumkan mengenai kondisi bayi tersebut. Tapi apapun, asalkan kesihatan ibu dan bayi sihat.

Lan dan Sheila mendirikan rumah tangga pada 5 Disember 2009. Pasangan ini sudah dikurniakan tiga anak iaitu Nur Amna Qaleesya, 8, Nur Amna Qeesyara, 6, dan Muhammad Akid Qassyaff, 4.

Tahniah sekali lagi diucapkan kepada Lan dan isteri diatas kelahiran bayi keempat yang cukup istimewa ini. Semoga ia menambahkan keceriaan dalam rumah tangga.

www.myartis.com / Sumber: Lan Solo IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA ALIFF AZIZ NANGIS DEPAN EBIT LEW

"Terus ke rumahnya. Niat kerana Allah sahaja. Berdoa supaya Allah terima jadi ‘asbab’ kebaikan dan hidayah. Panjang lebar kami berbual. Saya tanya (kepadanya) jika hari ini adalah hari terakhir. Tiada esok, tiada lusa.

"Apa (dia) nak cakap kepada yang disayangi dan anak yang sangat ‘cute’. Beliau terus menangis teresak-esak. Menahan sebak. Saya jadi sebak,” demikian tulis pendakwah Ebit Lew melalui media sosialnya mengenai kesungguhan Aliff Aziz yang mula mendekatkan diri dengan Yang Maha Esa dan berusaha menjadi insan lebih baik.

"Syukur dengar Aliff kini yang menjaga solat, mula hafal al-Quran. Nenek dan datuknya orang sangat baik. Begitu juga mak dan ayahnya. Tadi, banyak soalan agama daripadanya. Setiap manusia diuji Allah,” tambah Ebit yang bertemu dengan Aliff di Singapura.

Difahamkan, Ebit kemudian berdoa semoga Aliff akan terus istiqamah kerana Allah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


28 JULAI DEPAN - SITI SALEHA & TUNANG BERNIKAH

Majlis pernikahan pelakon Siti Saleha, 27, dengan pasangannya, Lutfi Azhar, 31, bakal berlangsung pada 28 Julai depan, selepas mengikat tali pertunangan pada 26 November tahun lalu.

Perkara tersebut diumumkan sendiri oleh Saleha yang turut berkata yang majlis tersebut akan diadakan selepas solat Asar di sebuah lokasi yang masih dirahsiakan.

"Alhamdulillah saya sudah mendapat lokasi untuk melangsungkan perkahwinan dan sudah ada tarikh iaitu pda 28 Julai ini. Manakala majlis resepsi diadakan di lokasi lain pada keesokkannya.

Klik untuk gambar besar

"Majlis pihak lelaki pula akan diadakan seminggu selepas nikah. Kami memang mahu buat majlis pada tarikh yang dekat supaya mudah saudara mara yang jauh untuk datang," ujarnya ketika ditemui media pada majlis taklimat Anugerah DFKL yang diadakan di Sri Pentas.

Tambah Saleha, dia menyerahkan tugas pengurusan majlis perkahwinan berkenaan kepada syarikat pengurusan majlis yang dilantik.

Ditanya tentang keterbukaannya untuk berkongsi detik bahagia itu bersama media, Siti Saleha berkata, dia akan berbincang dengan bakal suaminya terlebih dahulu.

"Saya tidak kisah jika ada media yang mahu membuat liputan pada majlis itu, namun saya akan berbincang dahulu dengan bakal suami. Saya takut jika dia tidak selesa pula kerana dia bukan selebriti," katanya yang juga memberitahu majlis berkenaan bertemakan tradisional dan moden.

Pelakon yang popular menerusi drama rantaian, '7 Hari Mencintaiku' itu bersyukur kerana hubungannya dengan Lutfi berjalan lancar sepanjang lima bulan mereka bertunang.

"Alhamdulillah, pertunangan kami baik-baik sahaja dan Lutfi juga begitu memahami saya. Beliau tidak menghalang sekiranya saya mahu terus berlakon selepas mendirikan rumah tangga nanti.

"Selepas menjadi isteri, saya mengambil inisiatif untuk lebih selektif dalam menerima tawaran kerana mahu mempunyai lebih masa bersama suami," tuturnya.

Sumber: mStar & Berita Harian

Foto: Siti Saleha IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ASYRAF KHALID & TYA ARIFIN DITUDUH RIYAK, BAGI STAF KERETA MEWAH

Baru-baru ini, isteri kepada Asyraf Khalid iaitu pelakon Tya Arifin telah menghadiahkan sebuah kereta mewah berjenama Volkswagen kepada dua orang pekerja Mutyara. Hadiah tersebut adalah sebagai penghargaan kepada Nur Alia Shuhada Shafie, 25, dan Muhammad Amir Rizwan Kamaruzaman, 26, di atas kerja keras dan usaha mereka.

Suami Tya, yang juga ahli perniagaan terkenal Asyraf Khalid, berkata, beliau bersyukur kerana selepas lebih dua tahun mengukuhkan jenama  Mutyara  yang diusahakan bersama isteri, segala-galanya bagai tersusun cantik.

"Antara doa saya dan isteri setiap kali ialah dikurniakan staf yang dedikasi dan komited. Alhamdulillah doa itu didengari dan Tuhan hantar kami insan berhati mulia dan waja untuk kami sama sama meneruskan empayar ini.

"Melihat dedikasi staf sebegini khususnya ia menjadi pembakar semangat dan sumber kekuatan. Kami tidak sendirian mengukuhkan perniagaan ini, sebaliknya kini 20 staf baru direkrut sejak Disember tahun lalu. Kejayaan diraih saya dan isteri bukan kemenangan individu sebaliknya usaha bersama staf dan mereka yang terus mempercayai jenama kami," katanya.

Klik untuk gambar besar

Bagaimanapun, timbul tuduhan Tya Arifin dan Asyraf Khalid riyak dan sengaja menunjuk-nunjuk akan kemewahan mereka: "Kejayaan itu harus dikongsi dan ia adalah pembakar semangat untuk staf Mutyara yang lain bahawa tidak ada yang mustahil jika komited bekerja.

"Mulut netizen biasalah... Kami tak ambil hati. Kenapa Amir Rizwa dapat reward? Kerana dia antara yang komited. Sebagai Pengarah Kreatif Mutyara, dia antara staf yang ringan tulang. Dialah yang akan jadi antara staf terawal datang ke pejabat dan paling lewat pulang ke rumah. Semoga dedikasinya terus menyuntik semangat staf lain.

"Saya dan isteri sendiri juga selalu membiasakan budaya semua tak kira staf sekalipun seperti memiliki perniagaan kami bersama sama. Jadi kami tak rasa bekerja hanya semata mata untuk mendapat gaji setiap bulan," ujarnya.

Dalam pada itu Asyraf turut berkongsi paparan skrin perbualannya bersama ibu Amir, Asmah Mohd Hassan di Instagram yang menyentuh hati: "Benar redha Allah itu datang dari ibu bapa. Saya beruntung dikurniakan staf seperti Amir. Tahniah juga kepada ibu bapanya yang membesarkan seorang anak yang cukup budiman dan menjadi contoh.

"Saya dan isteri beruntung dapat staf seperti ini. Dalam rezeki Allah berikan, ada rezeki untuk mereka yang bekerja siang malam untuk mencapai impian masing-masing.

"Dulu Amir mula bekerja dengan saya di sebuah rumah di Cyberjaya. Ketika itu hanya ada satu meja besar untuk kami semua berkongsi. Kemudian berpindah ke lot pejabat di kawasan sama. Hinggalah hujung Julai lalu Mutyara memiliki wisma sendiri di Puchong," tuturnya.

Tambah Asyraf lagi, dia juga pernah kecundang beberapa kali dalam bidang perniagaan dan itu tidak mematahkan semangatnya: "Saya pernah menceburi perniagaan lain sebelum ini. Ada antaranya turut kecundang di tengah jalan. Saya pernah gagal. Kejayaan itu tidak datang bergolek. Tewas itu juga jadi ruang saya bermuhasabah diri.

"Tiada jaminan dalam hidup ini. Ada ketikanya kita boleh berada di atas. Dan mungkin esok lusa, kita jatuh terduduk di bawah. Itulah putaran kehidupan Namun untuk saya memastikan legasi ini kebal dan konsisten sudah cukup baik. Semoga kemanisan ini akan terus berpanjangan," katanya.

www.myartis.com / Sumber & foto: Astro Gempak & Instagram Tya Arifin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISSEY: "DULU KITA KECEK 'AKU MUNG', TAK SANGKA MUNG JADI BINI AKU"

Bakal menamatkan zaman duda dengan ibu tunggal anak tiga, pelakon, pelawak dan penyampai radio Issey Fazlisham ketika dihubungi berkata, majlis akad nikahnya dengan Noor Aimi Mohamed Jamel atau lebih mesra dengan panggilan Aimi pada pagi Ahad (22 Disember 2019) ini.

Majlis tersebut dijadualkan berlangsung pada jam 8.30 pagi di Calamaya Garden 781, Kota Bharu, Kelantan: "Saya dalam perjalanan pulang ke Kelantan. Mohon semua doakan majlis kami berjalan lancar dan dipermudahkan".

Bagaimanapun kata Issey, majlis bakal berlangsung dalam suasana serba sederhana memandangkan ini merupakan perkahwinan kali kedua untuk dia dan Aimi: "Selepas akad nikah, akan bermula majlis makan-makan pada pukul 9.30 pagi. Majlis kami ini sederhana sahaja, maklumlah ini kan perkahwinan kali kedua kami," katanya ketawa.

Klik untuk gambar besar

Menurut Issey dia mengenali Aimi sejak di bangku sekolah dan telah bergelar ibu tunggal dua tahun lalu selepas suaminya meninggal dunia kerana terlibat dalam kemalangan jalan raya: "Saya sudah lama merancang untuk berkahwin dengan Aimi dan rasanya sudah tiba masa yang sesuai untuk kami bersatu".

Terdahulu, Issey mengumumkan mengenai majlis perkahwinannya semasa mengendalikan segmen Team Pagi Suria bersama Fizi Ali. Sebelum ini Issey pernah memberitahu sedang bercinta namun, merahsiakan identiti teman istimewanya itu.

Issey atau nama sebenarnya, Fazlisham Mat Hussin, 32, pernah mendirikan rumah tangga dengan Syuhadaa Syafiqqa Abdul Rashid pada 19 Mac 2015, namun berpisah setahun kemudian dan tidak mempunyai cahaya mata.

www.myartis.com / Sumber & foto: Astro Gempak & Instagram Issey Titan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SARIMAH IBRAHIM SELAMAT LAHIRKAN BABY PEREMPUAN

Setelah menanti penuh debar, akhirnya Che Puan Sarimah Ibrahim selamat melahirkan cahaya mata sulungnya iaitu seorang perempuan.

Lebih manis, hari bersalinnya itu jatuh pada hari Jumaat yang juga merupakan tarikh lahir DYMM Almarhum Tuanku Ja’afar ibni Almarhum Tuanku Abdul Rahman.

"Alhamdulillah... Syukur ke hadrat Illahi... it is finally the time to introduce to you our Precious Princess.

"This is YM Tunku Sofia Najihah Binti Tunku Nadzimuddin, Her name means “Beautiful Victory” in Islam. She was Born this morning on the 19.7.19.

"We picked a regal, meaningful beautiful name that we really like and chose HRH Tuanku Najihah (sayangs grandmother) for her middle name.. She looks like my sayang i think!!

"She has only been born 12 hours and is already with her eyes wide open and observing the world.

"This is the most amazing gift from Allah to us and we are so very blessed! ?? Thank you for the words of support and encouragement.. now mummy needs to rest a bit more but we will update everyone soon as we can. We are so in love," tulisnya di IG.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES DADAH - SAIFUL APEK DIPERINTAH BELA DIRI

"Ujian air kencing keempat-empat tertuduh juga positif, jadi bagaimana mahkamah boleh katakan bahawa pegawai yang menjalankan ujian air kencing itu berbohong?

"Manusia lakukan kesilapan, dan menghisap dadah pun satu kesilapan. Mahkamah mementingkan keadilan, jadi saya ketepikan semua perintah Majistret dan kesemua responden diperintah membela diri dalam kes ini di Mahkamah Majistret yang sama," kata Hakim Mahkamah Tinggi Datuk Abdul Alim Abdullah terhadap pelawak Saiful Apek bersama tiga pekerjanya.

Berikutan itu, beliau memerintahkan kesemua tertuduh membela diri atas pertuduhan memasukkan dadah jenis kanabis ke dalam badan tiga tahun lepas.

Hakim membuat keputusan tersebut selepas membenarkan rayuan pendakwaan terhadap perintah Mahkamah Majistret Petaling Jaya yang membebaskan mereka daripada pertuduhan pada Jun 2012.

Dalam penghakimannya semalam, Abdul Alim berkata beliau cuba melihat kerompongan dalam kes pendakwaan namun semuanya mempunyai penjelasan.

Sehubungan itu, Abdul Alim menetapkan Isnin ini untuk sebutan di Mahkamah Majistret Petaling Jaya, Selangor dan membenarkan setiap tertuduh diikat jamin RM2,000 dengan seorang penjamin.

Untuk maklumat, pada 25 Jun tahun lepas, Majistret Ahmad Solihin Abd Wahid membebaskan Saiful Apek, 44, atau nama sebenarnya Mohd Saifulazam Mohamed Yusoff dan tiga pekerja syarikat produksi Gitu-Gitu Productions iaitu Shah Zainatull Ehsan Al-Muazam Shah Yahya, 30, Shaiful Baharom, 26, dan Noremy Mohamad, 30, selepas mendapati pendakwaan gagal membuktikan kes prima facie.

Mereka didakwa melakukan kesalahan itu di Pejabat Bahagian Siasatan Jenayah Narkotik, Ibu Pejabat Polis Daerah Subang Jaya, Jalan LP 2A/1, Taman Putra Permai, Seri Kembangan, Petaling Jaya pada 11 malam, 12 Jun 2010.

Keempat-empat tertuduh, yang diwakili peguam Mohd Fadly Hashim, didakwa mengikut Seksyen 15(1)(a) Akta Dadah Berbahaya 1952 dan boleh dihukum mengikut Seksyen 15(1) akta sama yang membawa hukuman maksimum penjara dua tahun atau denda RM5,000 jika sabit kesalahan.

Pendakwaan dikendalikan Timbalan Pendakwa Raya Ahmad Ishrakh Saad.


KONTROVERSI TAK JEJAS KERJAYA AMAR ASYRAF: "SYUKUR TERJADI & SEDARKAN DIRI SAYA"

Berhubung kontroversi demi kontroversi yang mengaitkan dirinya, pelakon Amar Asyraf berkata, setiap individu tidak terlepas daripada melakukan kesilapan dan dia kini sedaya upaya perbetulkan kesalahan lalu.

"Saya letak semua kesalahan atas diri sendiri. Saya tidak mahu salahkan sesiapa. Kalau perkara ini tak berlaku mungkin saya tidak berubah dan terus berada dalam zon selesa saja. Malah setiap kejadian yang berlaku membuatkan saya lebih dekat dengan Tuhan.

"Syukur perkara ini terjadi dan menyedarkan diri saya. Saya ini hamba yang sangat kerdil dan bila-bila saja boleh jatuh. Tapi saya syukur masih diberi peluang untuk terus hidup dan perbetulkan segala kesilapan," ujarnya.

Menurut Amar, kontroversi panas yang berlaku dalam hidupnya tidak mengganggu kerjaya seni lakonannya: "Saya tidak akan biarkan kontroversi yang berlaku memberi kesan kepada kerja. Walaupun apa yang berlaku ini amat mengganggu emosi, tapi saya sedaya upaya menanganinya dengan sebaik mungkin.

"Sehingga kini saya tak baca komen dan Instagram saya juga privasi. Apa yang berlaku ini banyak menyedarkan saya. Selama tiga tahun ini banyak perkara yang membuatkan saya alpa tapi bersyukur Tuhan tetap beri peluang untuk saya berusaha gigih kembali," katanya.

Dalam masa sama, ditanya mengenai impak kontroversi yang melanda dirinya, baru-baru ini, pelakon filem 'Ratu Kala Jengking: Puteri Keranda' itu bersyukur tidak menjejaskan kerjaya lakonannya: "Hati-hati, masalah depresi adalah benar. Alhamdulillah, saya tak terima sebarang pembatalan tawaran disebabkan kontroversi ini.

Klik untuk gambar besar

"Kebanyakan produksi menyokong saya kerana apa yang berlaku adalah kisah peribadi. Saya jaga kerja, saya juga tak pernah membiarkan kisah peribadi menjejaskan kerjaya walaupun apa yang berlaku memberikan tekanan mental saya. Impak dari segi psikologi disebabkan kontroversi, saya menukar laman Instagram (IG) kepada 'private' dan menutup ruangan komen," jelasnya.

Amar berkata, dia juga tidak lagi 'hantu' IG seperti dahulu, lebih banyak melakukan kerja lain dan mendekatkan diri dengan Allah SWT: 'Walau bagaimanapun, saya bersyukur ada hikmah di sebalik apa yang berlaku. Jika tidak, saya tidak produktif. Selama tiga tahun saya tidak menerbitkan pementasan teater dan apabila isu ini timbul, barulah saya sibuk dengan dunia pementasan," tuturnya.

Bagaimanapun, Amar enggan mengulas berhubung kes perceraian dengan bekas isteri kedua, Vivi Jeffry yang diceraikan dengan talak tiga pada 4 November, tahun lalu: "Saya tidak mahu berkongsi kisah peribadi, tetapi apa yang boleh saya cakap, setiap manusia melakukan kesilapan.

"Saya juga tidak terlepas melakukan kesilapan dan percaturan dalam hidup. Saya letak semua kesalahan atas diri sendiri, saya tidak mahu menyalahkan sesiapa. Dan kesalahan sudah dilakukan dan saya perlu memperbetulkan," katanya Amar.

Sebelum ini, industri hiburan dikejutkan dengan pendedahan seorang wanita bernama Ellika Azman yang hampir berkahwin dengan Amar namun perancangan itu gagal selepas mengetahui pelakon drama 'Setia Hujung Nyawa' itu terbabit mempunyai seorang lagi isteri dan anak hasil perkahwinan kedua.

Tidak hanya itu, pendedahan terbabit turut membawa dengan kemunculan isteri kedua Amar iaitu Vivi Jeffry yang membuka mulut dan mengaku mereka sudah berkahwin beberapa tahun lalu. Bagaimanapun baru-baru ini Amar mengakui sudah menceraikan isteri keduanya itu dengan talak tiga dan proses perceraian sedang berlangsung. Amar berkata, dia hanya ada seorang isteri, Arna Salleh yang dinikahi pada 7 Jun 2013.

www.myartis.com / Sumber: Harian Metro & Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUATNAIK FOTO 'PANAS' DI BULAN PUASA - ALICIA AMIN KENA KECAM

Umum mengetahui mengenai model dan pelakon Alicia Amin yang sememangnya terkenal dengan imej seksi dan sering dihimpit kontroversi namun tindakannya memuatnaik gambar separuh bogel pada bulan Ramadhan yang mulia ini mula mencetuskan kemarahan netizen lagi.

Menerusi laman Instagram, Alicia telah berkongsi sekeping gambar ketika berkunjung ke Kota Kinabalu. Namun apa yang menjadi bualan, tindakan Alicia memuatnaik gambar yang hanya menggunakan tuala mandi menutup bahagian intimnya.

Ini bukanlah kali pertama Alicia bergaya seksi di media sosial namun netizen mengharapkan di bulan Ramadhan yang mulia ini, model itu lebih memahami sensitiviti sebagai umat Islam dan menghormati bulan puasa.

Klik untuk gambar besar

Rata-rata ramai memenuhi ruangan komen dengan mengecam tindakan Alicia itu yang tidak menghormati bulan puasa. Malah ada juga mendakwa sikap Alicia itu memaparkan beliau seorang yang tidak solat.

Bagaimanapun, Alicia tidak terkesan langsung dengan kecaman yang dilemparkan kepada dirinya dan enggan memberikan respon terhadap isu tersebut.

Apapun alasan Alicia kali ini tetapi tidakkah lebih baik menghormati bulan Ramadhan yang hanya datang sekali setiap tahun. Mungkin boleh simpan dulu gambar-gambar seumpama itu di bulan lain?

www.myartis.com / Sumber & foto: Rotikaya, Beautifulnara & Instagram Alicia Amin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'SHORT EYES'  -  BAHASA MALAYSIA

Rumah Anak Teater (RAT) dengan kerjasama The Actor's Studio akan mempersembahkan sebuah teater bertajuk SHORT EYES dalam Bahasa Malaysia. Karya ini merupakan olahan dan diarahkan oleh pengarah muda berbakat, Fared Ayam dengan Nam Ron sebagai Pengarah Artistik.Teater SHORT EYES ini akan dibintangi oleh pelakon-pelakon muda berbakat seperti Zahiril Adzim, Amerul Affendi, Taiyuddin Bakar, Khairunadzwan Rodzy, Tayanithi, Khairil Ridzuan K'N, Kirin Muhamad, Hafizee Hatta, Xavier Fong, Nam Ron dan penampilan istimewa, Faisal Mustaffa.Short Eyes merupakan satu drama yang menggambarkan kehidupan masyarakat yang minoriti. Segala yang berlaku mencerminkan dunia luar, yang juga mempunyai kepentingan penerimaan, nilai dan moral masyarakat. Walaupun kedua-dua dunia adalah selari, kepentingan-kepentingan ini adalah lebih tegas di dalam alam sebuah penjara.Dalam pementasan ini, kita melihat watak lelaki yang memikul beban, di mana dia mesti mendapatkan sesuatu hasil daripada apa yang dilakukannya. Sepertimana watak Omar menerangkan kepada Mr. Nett ketika dia diminta untuk berjanji supaya tidak bergaduh lagi " Saya tak boleh janji untuk perkara macam itu.. janji itu ikatan. Lelaki dalam penjara tak ada apa-apa selain janji, dan dia harus berjaga-jaga tentang siapa, bagaimana dan untuk apa dia bagi janji itu.. "Apabila Clark Davis ditahan atas tuduhan pesalah seks kanak-kanak/pedofil (dan dia juga merupakan seorang lelaki kulit putih kelas menengah), tahanan-tahanan lain telah menganggap dan memandang itu sebagai kejam. Sedangkan kumpulan tahanan ini sendiri yang menjalani hukuman mereka, yang berdasarkan tuduhan dan justifikasi masyarakat dunia luar.Watak-watak dalam pementasan ini terdiri daripada tahanan-tahanan orang kulit hitam (afrika-amerika), bangsa Puerto Rico dan kulit putih. Mereka mempunyai cara mereka sendiri untuk bergaul sesama sendiri dalam masyarakat mereka sendiri dan juga untuk mencari jalan untuk melepaskan diri daripada terperangkap dalam kegilaan dan keserabutan mental, sama ada melalui kasih sayang, agama, keganasan, kepercayaan, dadah dan sebagainya. Short Eyes bukan hanya satu pementasan berkenaan kehidupan dalam penjara, tetapi sebenarnya memaparkan tentang realiti kehidupan sebenar masyarakat dunia luar.Tarikh pementasan:Full Dress Rehearsal: Rabu, 16 Mac 2011, 8.30pmShow Time: Khamis, 17 Mac 2011 - Sabtu 19 Mac 2011, 8.30pm dan Ahad, 20 Mac 2010, 3pmTempat:The Actors' Studio @ Lot 10, Kuala LumpurRoof Top, Level 8, Lot 10 Shopping Centre 50 Jalan Sultan Ismail50250 Kuala LumpurTiket :Malam pratonton: RM15 untuk semua tempat dudukWaktu Pementasan: RM35 (dewasa), RM25* (pelajar dengan kad pelajar yang sah dan OKU)*Terhad kepada 60 tempat bagi setiap pementasan.Sebarang tempahan tiket sila hubungi 03-2142009 / 0321432009.Klik untuk imej besar...(\__/)(='.'=)(")_(")www.myartis.com 2011


LEPAS IBU - ANAK SAUDARA MAWI (3 BULAN) PULA DIJEMPUT ILAHI

"Anak saudara saya umur baru 3 bulan malam tadi tidur depan saya sambil2 kami berborak adik beradik selepas majlis tahlil untuk arwah mak kami. Pagi tadi tengok2 dia dah tak sedar... Allah... Kau lebih tahu. Kami takde daya ya Allah..kau saja yg berhak ke atas kami.

"Semoga aman damai AZRA SYAKIRIN BINTI AZRI. AL-FATIHAH !!! P/s Harap kau kuat & tabah Asmidah Ani. Apa pun yang berlaku balik la pada Dia, Insyaallah di situ ada ketenangan," demikian tulis penyanyi dan pelakon Mawi yang memaklumkan anak saudaranya yang berusia tiga bulan itu telah meninggal dunia di kediamannya semalam secara mengejut.

Menurut Mawi atau nama sebenarnya Asmawi Ani, ia berlaku tanpa dijangka kerana bayi itu dilihat sihat tidur dihadapannya pada malam sebelumnya. Mawi yang juga penyampai radio Zayan berkongsi berita sedih itu di akaun Instagram miliknya.

Menerusi entri tersebut Mawi dilihat bersama jemaah lain sedang melakukan solat jenazah. Mawi turut menberi kata-kata semangat buat adiknya, Asmidah Ani yang merupakan ibu kepada bayi tersebut. Rata-rata memberikan ucapan takziah kepada Mawi sekeluarga di atas kehilangan salah seorang saudara mereka.

Klik untuk gambar besar

www.myartis.com / Sumber & foto: Astro Gempak, Instagram Mawi & Ekin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENGAKU BERSALAH MASUKKAN DADAH KE DALAM BADAN - ZARINA ANJOULIE DIDENDA RM4,000

Di Mahkamah Majistret Seremban, semalam, selebriti sensasi iaitu Zarina Anjoulie Mohamad Fahizul telah dijatuhkan hukuman denda RM4,000 oleh Majistret Mohd Firdaus Saleh selepas mengaku bersalah atas pertuduhan memasukkan dadah ke dalam badan pada Jun tahun lalu.

Ketua Polis Daerah Nilai, Superintendan Mohd Fazley Ab Rahman mengesahkan perkara itu. Pendengaran kes Zarina Anjoulie sepatutnya berjalan hari ini, namun peguam yang mewakili selebriti itu, Ahmad Faiz Munawar memohon kepada mahkamah untuk diadakan lebih awal iaitu pada Selasa.

Selain didenda RM4,000, mahkamah turut mengarahkan tertuduh menjalani pengawasan polis selama dua tahun dan jika gagal membayar denda berkenaan dia berdepan hukuman penjara empat bulan.

Klik untuk gambar besar

Bagaimanapun Zarina Anjoulie membayar denda itu, semalam. Pihak pendakwaan dikendalikan oleh Timbalan Pendakwa Raya, Hafizah Zainul Hashimi.

Pada 13 September lalu, Zarina Anjoulie didakwa di Mahkamah Majistret sama atas pertuduhan menggunakan dadah jenis methamphetamine dan air kencingnya didapati positif dadah jenis itu pada Jun lalu.

Pendakwaan dibuat mengikut Seksyen 15(1)(a) Akta Dadah Berbahaya 1952, yang membawa hukuman maksimum penjara dua tahun atau denda sehingga RM5,000 atau kedua-duanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::